5 ‘Shopping Hack’ Sebelum Beraya Sakan Dengan Penjimatan Hebat

Sebut sahaja Hari Raya pastinya ramai membayangkan suasana yang meriah beserta pakaian serba baru. Dalam pada itu, persediaan yang perlu dibuat sempena Hari Raya mungkin akan menjadi sedikit sukar jadinya sekiranya tiada perancangan yang teliti dibuat.

Jadi di sini kami ingin kongsikan 5 tips shopping yang boleh anda ikuti bagi menyambut Hari Raya Aidilfitri yang bakal tiba tidak lama lagi.

Mungkin dianggap remeh, namun tahukah anda kegagalan untuk menyenaraikan barangan-barangan yang ingin didapati mungkin mengakibatkan anda terlepas untuk mendapatkan barangan yang penting.

Ditambah pula dengan promosi Raya yang sememang memukau, potensi anda terlebih berbelanja mungkin agak tinggi.

Adalah lebih baik anda membuat perbandingan harga barangan terlebih dahulu. Pantau harga barangan di beberapa gedung utama sebelum membuat belian barangan yang diingini.

Mendapatkan barangan yang ditawarkan secara sale juga antara pilihan yang boleh dibuat untuk menjimatkan wang anda. Apatah lagi sekiranya anda berbelanja bagi kelengkapan seluruh keluarga.

Salah satu tips jimat ketika membeli-belah adalah pergi bersama keluarga anda. Bukan sahaja anda dapat menjimatkan kos dari segi pengangkutan malah masa juga dapat dimanfaatkan dengan baik.

Selain itu, buat anda yang mahu mengenakan pakaian sedondon ketika Hari Raya, inilah masanya mendapatkan semuanya sekaligus. Buat anda yang risau dengan keadaan kesesakan lalu lintas, kami cadangkan anda mula membuat persiapan lebih awal atau mungkin tips membeli-belah ini sesuai buat anda.

Lebih mudah, lepas pantas. Tidak perlu lagi bersusah payah bersesak mendapatkan barangan malah, hanya dengan beberapa swipe sahaja anda boleh mendapatkan sama ada pakaian, aksesori, perabut dan barangan elektronik terus daripada Shopee. Kenapa Shopee? Jom ikuti tips seterusnya.

Sempena Hari Raya ini, Shopee telah melancarkan kempen Cahaya Raya Bersama Shopee. Apa yang best mengenai Cahaya Raya Bersama Shopee ini adalah penawaran sale hampir kesemua barangan yang ditawarkan sehingga 90%.

Hari ini juga terdapat tawaran istimewa daripada Shopee iaitu Raya Sale Now On dari 29 Mei hingga 31 Mei 2017.

Sama ada anda sedang mencari pakaian, barangan elektronik mahupun barangan kelengkapan bayi, semuanya ditawarkan pada satu platform. Berikut merupakan 5 barangan yang ditawarkan secara sale di Shopee.

Lebih sebab untuk anda membeli belah bersama Shopee kerana Shopee turut menawarkan hadiah bernilai sehingga RM25,000 berupa smartphone, TV, kamera dan sebagainya dalam kempen 45 Days Surprise Giveaways yang berlangsung bermula 15 Mei – 30 Jun 2017 ini. Sambil-sambil membeli-belah, untung-untung dapat smartphone baru daripada Shopee.

Setiap promosi Shopee adalah tertakluk kepada terma dan syarat.

Selain itu, khas untuk semua pembaca TheVocket, anda boleh membeli alat fidget spinner ini pada harga RM1 sahaja dan nikmati penghantaran percuma.

Ikuti langkah-langkah dibawah untuk mendapatkannya:

Tunggu apa lagi? Muat turun app Shopee disini sekarang!

Jom lawati Shopee atau dapatkan aplikasi mereka di Android dan iOS untuk tidak terlepas promosi terbaru daripada Shopee. Selamat membeli-belah!


Kejadian Alam Semulajadi Ini Memikat Hati Kami Terbang Ke Norway, Kami Tidak Mahu Pulang

Aurora Borealis atau Cahaya Utara adalah satu fenomena elektrik alam semulajadi dicirikan oleh kemunculan cahaya kemerahan atau kehijauan di langit, biasanya berhampiran dengan kutub utara atau selatan.

Ia sangat cantik, lihat sahaja gambar-gambar di bawah ini.

Kami pernah melihat gambar Aurora Borealis sebelum ini, tetapi yang ini memang menakjubkan.

Tommy Eliassen, jurufoto gambar ini berkata, beliau tidak pernah jemu melihat cahaya utara atau aurora borealis. “Kami pernah melihat aurora , tetapi saya boleh memahami mengapa orang mengembara dari seluruh dunia untuk melihat ini. Selepas bertahun-tahun mengambil gambar fenomena semula jadi ini saya masih merasakan ianya cantik dan menarik setiap masa.”

Tommy , 34, memulakan kerjaya fotografi di akhir 1990-an dan bekerja di syarikat vaksinasi salmon yang membolehkan beliau mengembara ke utara negara itu . “Saya sentiasa berminat pada cahaya malam, landskap dan fotografi dengan long exposure,” kata Tommy. “Tetapi pada tahun-tahun kebelakangan ini saya telah menjadi lebih dan lebih berminat dalam dunia astrologi dan fotografi aurora. Saya bernasib baik kerana berada di Artik Circle – anda tidak boleh mengelakkan aurora di sini.”
Tommy menangkap gambar jejak bintang dan cahaya utara di Aldersundet di Nordland, Norway.

Mo i Rana terletak 50 batu ke selatan Circle Artik dan suhu boleh jatuh di bawah 20C pada musim sejuk.
Sebatang pokok dengan cahaya silhouette terhadap langit biru di Mo i Rana

Tommy sentiasa keluar berseorangan untuk mengambil gambar. “Terdapat perancangan yang terlibat. Saya sentiasa mengikuti ramalan cuaca dan aktiviti matahari,” kata Tommy. ” Salah satu perkara yang paling mencabar adalah bahawa anda tidak tahu bila dan di mana ledakan cahaya akan berlaku. Latitud dan intensiti berubah dalam masa beberapa saat.”
Tommy dengan cahaya silhouette di hadapan aurora di Saltfjellet

Aurora borealis, atau cahaya utara terbentuk apabila zarah bercas dari matahari menembusi medan magnet bumi dan berlanggar dengan atom dan molekul untuk mewujudkan pecahan cahaya. “Pertembungan dengan oksigen menghasilkan aurora merah dan hijau, manakala nitrogen menghasilkan merah jambu , biru dan ungu,” kata Tommy .
Aurora merah di Mo i Rana di Nordland, Norway

Cahaya utara, bintang dan bulan dipantulkan dalam air berais di Aldersundet di Nordland, Norway

Aurora hijau berputaran di langit malam di Nord- Trøndelag, Norway

Aurora merah jambu menari di langit Rana di Nordland, Norway

Paparan dramatik dapat dilihat dalam air di Ifjord di Finnmark

Cahaya Utara menukar langit menjadi hijau dan Merah di Mo I Rana

Aurora hijau dan biru di langit malam Flostrand di Nordland, Norway

Langit hijau yang mempesonakan di Ifjord di Finnmark, Norway

Aurora pelbagai warna terpancar di Mo i Rana di Nordland , Norway

——————————————————-
Ikuti pelbagai kisah menarik di The Vocket.


Kejadian Hujan Turun Di Puncak Ais Greenland Adalah Petanda Buruk, Kata Saintis

Fenomena hujan turun di titik tertinggi lapisan ais Greenland minggu lalu untuk pertama kalinya mencetuskan kegelisahan kepada para pakar terhadap masalah pemanasan global yang mencairkan lapisan ais pada kadar yang membimbangkan. “Itu bukan tanda yang sihat untuk lapisan ais,” kata Indrani Das, ahli glasiologi dengan Observatorium Lamont-Doherty Earth Columbia University. “Air di atas ais adalah petanda buruk. … Ini menjadikan lapisan ais lebih rentan terhadap pencairan permukaan.”

Memetik Reuters, apa yang menjadi kebimbangan pakar adalah, air bukan sahaja akan menjadi panas di atas permukaan salji, tetapi ia juga bakal menjadi gelap – sehingga menyerap lebih banyak cahaya matahari. Situasi ini kemudiannya akan menyebabkan ais itu cair dan meningkatkan paras laut. Kejadian ais cair di Greenland sahaja sudah menyumbang sekitar 25% kenaikan paras laut dunia sejak beberapa dekad yang lalu.

Manakala fenomena hujan yang turun beberapa jam pada 14 Ogos lalu telah menyebabkan suhu di Greeland berada lebih tinggi dari paras beku selama sekitar sembilan jam, kata para saintis di Pusat Data Salji dan Ais Nasional AS. Untuk rekod, suhu di sana tidak pernah berada lebih tinggi dari paras beku. Tetapi dalam masa kurang dari satu dekad, situasi ini sudah terjadi sebanyak tiga kali.

Secara keseluruhan, 7 bilion tan hujan turun di Greenland selama tiga hari, dari 14 Ogos hingga 16 Ogos – jumlah terbesar sejak 1950. Situasi ini dilihat sebagai salah satu amaran bagaimana perubahan iklim mempengaruhi lapisan ais di Greenland. Bagi para saintis, fenomena ais cair dan hujan yang turun minggu lalu adalah disebabkan oleh corak peredaran udara – udara lembap panas menutupi pulau itu untuk beberapa waktu.

Selain itu, dengan fenomena kejadian alam seperti banjir, kebakaran hutan dan situasi ekstrem yang lain. Fenomena ini adalah salah satu dari banyak ‘tanda amaran’ yang perlu diberi perhatian oleh semua orang dalam menjaga bumi yang semakin hari, semakin tenat.

Tiga lokasi di Malaysia bakal tenggelam menjelang 2050. Klik pautan di bawah untuk membaca.

Tiga Lokasi Di Malaysia Bakal Tenggelam Menjelang 2050

Lihat Bagaimana Pemanasan Global Mengubah Bentuk Muka Bumi Switzerland Secara Drastik

Mengapa Kita Perlu Risau Jika Hutan Amazon Musnah Dalam Kebakaran


Kejadian Misteri Di Kedah, Penduduk Terkejut Kubur Di Alor Setar Mendap Dan ‘Berdarah’

Sebuah video berdurasi 20 saat mula viral di media sosial apabila kelihatan sebuah kubur dilaporkan mendap dan mengeluarkan cecair merah seperti warna darah.

Ciapan yang dimuat naik oleh Pang Chinn Fei di laman Twitter peribadinya menyatakan bahawa kejadian tersebut terjadi di Masjid Al-Irfan Derga, Alor Setar, Kedah.

Laporan polis dibuat jemaah Masjid Al-Irfan Derga di Alor Setar susulan kejadian kubur berhampiran mendap dan mengeluarkan cecair merah seperti darah.@BuletinTV3 pic.twitter.com/OGQx0rbOUU

— PANG CHINN FEI (@CHINNFEI) September 20, 2020

“Laporan polis dibuat jemaah Masjid Al-Irfan Derga di Alor Setar susulan kejadian kubur berhampiran mendap dan mengeluarkan cecair merah seperti darah,” tulisnya di laman Twitter miliknya.

Dia yang juga bekerja sebagai wartawan di Buletin Utama tidak memberi kenyataan yang lebih jelas mengenai punca mengapa kubur tersebut mendap dan mengeluarkan cecair berwarna merah.

Sejak dimuat naik beberapa minit yang lalu, ciapan tersebut mendapat reaksi dari netizen dan kebanyakan daripada mereka bertanya bagaimana kejadian ini boleh terjadi.

Strange things are happening. Could there be a logical explanation for this? https://t.co/gtWlClu5Tj

— Raymond Goh (@RaymondNewsMPB) September 20, 2020

Melalui laporan Harian Metro, ahli kariah masjid, Alias Ishak, 40-an memberitahu bahawa mendapan tersebut sudah ditimbus oleh jemaah masjid dan berharap agar kisah kubur yang didakwa ‘berdarah’ tidak ditularkan sehingga menimbulkan fitnah.

Manakala Ketua Polis Daerah Kota Setar, Asisten Komisioner Nor Azman Mohd Noor memberitahu Harian Metro bahawa penjelasan mengenai kejadian terbabit masih belum diterima dan siasatan lanjut sedang dijalankan.

Difahamkan, jenazah itu dikebumikan kira-kira dua minggu lalu, dan dia difahamkan jemaah masjid sudah melawat kubur berkenaan serta mengesan cecair merah di atasnya tetapi tidak pasti cecair apa.

Untuk bacaan lanjut, klik pautan di bawah.

Gara-Gara Tidak Pakai Pelitup Muka, 54 Individu Dihukum Renung Kubur Mangsa COVID-19

Kisah Penggali Kubur Mangsa COVID-19, Kerja 15 Jam Sehari Dengan Upah Sebanyak RM1,200


Kejadian Misteri, Haiwan Dikatakan Bersikap Aneh Sebelum Kejadian Gempa Bumi Di Turki

Gempa bumi di Turki telah menghancurkan banyak bangunan dan memakan banyak nyawa. Menurut Pertubuhan Kesihatan Dunia, gempa bumi yang berlaku di Turki dan Syria ini mungkin telah mengorbankan sehingga 20,000 nyawa.

Bagaimanapun, apa yang menarik perhatian umum dan meninggalkan persoalan misteri dikalangan masyarakat dunia adalah kelakuan aneh beberapa jenis haiwan sebelum kejadian gempa bumi tersebut.

Di dalam beberapa video yang tular di media sosial, dilaporkan bahawa segerompolan burung ditemui terbang tanpa arah tujuan beberapa saat sebelum gempa bumi menggegarkan bumi Turki.

🚨In Turkey, strange behavior was observed in birds just before the earthquake.👀#Turkey #TurkeyEarthquake #Turkish pic.twitter.com/yPnQRaSCRq

“Di Turki, tingkah laku aneh diperhatikan pada burung sebelum gempa bumi,” tulis akaun Twitter OsintTV sebelum kejadian gempa kuat dengan magnitud 7.8 sekitar jam 4.00 pagi waktu tempatan.

Kemudian pada 1.24 tengahari, Turki sekali lagi digegarkan oleh satu lagi gempa bumi besar dengan magnitud 7.5.

Selain burung, sebuah lagi video yang tular menunjukkan seekor anjing di Turki melolong agak kuat beberapa saat sebelum gempa bumi besar di Turki sehingga membuatkan sebahagian orang merasa hairan dengan tingkah laku tersebut.

This dog in turkey before the big Earthquake… tried to warn them #deprem #Erdbeben #earthquake #turkey #türkei pic.twitter.com/MIXCOjU4Bx

— UnboundFenris (@UnboundFenris) February 6, 2023

Sebahagian netizen merasakan bahawa ia adalah sebahagian daripada amaran kepada manusia bahawa sesuatu yang buruk akan berlaku dan tidak lama selepas itu, gempa bumi berlaku di Turki.

“Anjing ini di Turki sebelum Gempa Besar… cuba memberi amaran kepada mereka tentang bahaya yang akan berlaku,” tulis akaun Twitter UnboundFenris. “Sebelum gempa bumi bergegar. Mereka (anjing) adalah hadiah kepada manusia dan kita harus lebih menghargai mereka,” tulisnya dalam video tular itu.

Untuk rekod, mayat mereka yang terkorban dalam gempa bumi di selatan Turki pada hari Isnin telah ditinggalkan di jalan sementara usaha mencari dan menyelamat diteruskan oleh pasukan penyelamat.

Dilaporkan lebih 7,000 orang kini dilaporkan terkorban di Turki dan utara Syria, yang turut musnah akibat gempa itu, manakala Pertubuhan Bangsa-Bangsa Bersatu memberi amaran bahawa beribu-ribu kanak-kanak mungkin antara yang mati.

Presiden Turki Recep Tayyip Erdogan pula telah mengumumkan situasi darurat selama tiga bulan di 10 wilayah yang paling teruk terjejas akibat gempa bumi.

Beliau berkata langkah itu akan membolehkan pasukan penyelamat dan bantuan kewangan disalurkan secepat mungkin ke kawasan yang terjejas.

Kini lebih 70 negara telah menghantarkan bantuan ke Turki, tetapi terdapat kemarahan yang semakin membuak di beberapa tempat, di mana mereka gusar dengan bantuan yang sampai tidak cukup pantas.


Kejadian Tembakan Rambang Berlaku Lagi Di AS, Kini 6 Orang Maut Di Philadelphia

Sekurang-kurangnya 13 orang ditembak, dan enam daripada mereka maut selepas kejadian tembakan beramai-ramai di South Street di Philadelphia. Menurut 6abc, kejadian itu bermula tengah malam di persimpangan Third Street, lapor CNA.

Polis berkata panggilan kecemasan mula datang ketika seseorang dengan pistol mula menghampiri orang ramai. Ketika sampai di tempat kejadian, pegawai polis melihat seorang lelaki melepaskan tembakan ke arah orang ramai, kata polis. Pegawai polis terbabit turut melepaskan tembakan sebanyak tiga kali.

Sehingga laporan ini ditulis, tiada tangkapan yang dibuat, identiti mangsa masih belum diketahui dan polis menemui pistol di tempat kejadian.

Tujuh daripada mangsa telah dibawa ke Hospital Universiti Thomas Jefferson, di mana seorang disahkan meninggal dunia semasa dalam perjalanan. Tiga lagi mangsa dibawa ke Pusat Perubatan Presbyterian Penn. Seorang daripada mangsa juga disahkan meninggal dunia semasa dalam perjalanan ke hospital.

Tiga lagi yang cedera sedang dirawat di Hospital Universiti Temple.

Sebelum ini remaja dengan senapang AR-15 menyerang sebuah sekolah di Uvalde, Texas. Sembilan belas pelajar dan dua guru terbunuh dalam pembunuhan beramai-ramai itu.

Disebabkan kejadian itu, beberapa negeri di AS bakal membenarkan guru dan kakitangan lain untuk membawa senjata api ke sekolah dengan syarat wajib lulus ujian senjata dalam masa 24 jam.

Untuk rekod, dalam bulan ini sahaja, sudah terdapat tiga kejadian melibatkan pembunuhan beramai-ramai di AS.

Penyerang sempat buat ‘live’ aksi tembak mati kaum kulit hitam di pasar raya AS. Rujuk pautan di bawah untuk membaca.

Penyerang Sempat Buat ‘Live’ Aksi Tembak Mati Kaum Kulit Hitam Di Pasar Raya AS

Muat Naik Video Mengganas Secara ‘Live’, Suspek Utama Tembakan Rambang Di Thailand Masih Bebas

Serangan Tembakan Rambang Di Rusia Buat Orang Awam Panik Lompat Dari Tingkap


Kejadian Thermomix Meletup Tahun 2016 Kembali Jadi Bualan Hangat Netizen

Sebelum ini tular akan kecanggihan mesin Thermomix yang berharga RM7,188 menjadi bualan orang ramai. Pasti ada daripada anda yang pertimbangkan untuk beli mesin Thermomix supaya dapat memudahkan kerja anda di dapur.

Akan tetapi, ada satu berita yang tidak sedap didengar kerana tular berita Thermomix memiliki defects lalu menyebabkan banyak kes kebakaran dan meletup berlaku ketika menggunakan mesin tersebut.

Menurut Dailymail, seorang wanita di Perth mengalami luka terbakar tahap dua di dada, lengan dan perutnya selepas Thermomix model TM31mengeluarkan bunyi pelik dan meletup secara mengejut serta terbuka sendiri ketika dia sedang menyediakan makan malam. Difahamkan kes tersebut berlaku pada Januari 2016.

Mangsa bernama Danika Jones mengatakan dia sedang memasak sos pasta menggunakan mesin itu, penutupnya terbuka secara tiba-tiba dan memercikkan cecair panas ke seluruh bahagian atas badannya. Sebelum kejadian berlaku, mesin mengeluarkan bunyi pelik dan bergetar.

Oleh itu, Danika Jones bertindak mematikan mesin tersebut dan ketika itulah ia meletup. Lantaran itu, Danika dikejarkan ke hospital untuk mendapatkan rawatan dan lebih mengejutkan apabila kakitangan hospital mengatakan bahawa dia bukan pesakit pertama yang mengalami luka terbakar disebabkan oleh Thermomix TM31.

Thermomix telah didenda sebanyak $4.6 juta (~RM2 juta) pada tahun 2018 kerana berbohong mengenai keselamatan produknya dan tidak memberi pembayaran balik apabila tuntutan dibuat. Walau bagaimanapun, kes tersebut melibatkan model Thermomix TM31 yang lama dan telah dilaporkan mempunyai masalah keselamatan.

Produk Thermomix TM31 tidak ditarik balik di Australia kerana produk tersebut berfungsi dan didapati kes yang berlaku sebelum ini kerana kecuaian tidak menukar rubber seal seperti yang dicadangkan oleh syarikat dan kemungkinan pengguna memasak melebihi had kuantiti yang dibenarkan.

Bagi model yang terbaharu seperti TM6 ini tiada kes melibatkan faktor keselamatan pernah dilaporkan. Anda dinasihatkan untuk mengamalkan langkah-langkah keselamatan sebelum menggunakan peralatan eletrik terutama berteknologi tinggi agar tidak berlaku perkara tidak diingini.

Jika anda terlepas untuk baca tentang mesin Thermomix, anda boleh klik pada pautan di bawah ini untuk ketahui lebih lanjut.

Thermomix, Mesin Bernilai RM7,188 Yang Jadi ‘Mimpi Ngeri’ Buat Para Suami

Resipi Dumplings Udang Viral Yang Mudah Dan Lazat Anda Boleh Cuba Di Rumah

Resipi ‘Hashbrown Cheese’ Lazat Pasti Buat Anda Terliur


Kejadian Yang Berlaku Selepas Terowong Ipoh Ini Betul-betul Mengejutkan. Pemandu Ini Memang Berhati Kering

Kami betul-betul tersentak dengan kejadian yang berlaku selepas terowong Ipoh ini.

Menanti dengan penuh mendebarkan hingga ke saat 0:53 dan …..


Kejam Dan Zalim, Kumpulan Lelaki Dipercayai Dari Malaysia Beri Kambing Minuman Keras

Tindakan sekumpulan lelaki yang dirakam memberikan minuman keras ketika sedang berkumpul sesama mereka kepada seekor kambing menimbulkan kemarahan dalam kalangan netizen.

Video pendek kejadian malang tersebut sebelum ini dikongsikan Persatuan Haiwan Malaysia di akaun Facebook mereka  bagi mencari maklumat mengenai kumpulan yang bertanggungjawab.

Video tersebut yang mula dikongsikan sejak semalam telah mencuri perhatian netizen dan rata-rata berasa marah dengan tindakan kumpulan tersebut.

Bukan saja mengeji perbuatan terkutuk tersebut malah netizen dalam ruangan komen turut berharap agar mereka yang bertanggungjawab dibawa ke muka pengadilan.

Menurut Persatuan Haiwan Malaysia, kejadian tersebut dipercayai berlaku di Malaysia selepas melihat beberapa petunjuk seperti penggunaan bahasa serta kenderaan yang turut berada dalam video tular itu.

“Paling ketara pnggilan ‘hey kambing’ oleh salah seorang lelaki tersebut.

“Memberi minuman keras kepada kambing adalah satu jenayah kezaliman haiwan berdasarkan diet yang salah dan tidak sesuai untuknya. Ia dianggap satu penganiayaan.

Justeru pihak mereka dalam hantaran tersebut meminta sesiapa yang mempunyai maklumat mengenai perkara itu agar tampil menghubungi mereka melalui Whatsapp Hotline Animal Malaysia +601120901097.

Baca juga perkongsian kami sebelum ini mengenai sikap tidak bertanggungjawab masyarakat bila berhadapan dengan bangkai haiwan eksotik di pautan di bawah.

Inilah Sikap ‘Jijik’ Segelintir Rakyat Malaysia Apabila Berdepan Bangkai Haiwan Eksotik

Ini Rupanya Cara Kucing, Anjing Dan Haiwan Lain Minum Air. #2 Paling Kami Pelik

Botox Dan Pembedahan Plastik Untuk Haiwan Peliharaan Di Korea Selatan


Saya Mungkin Kejam Suruh Anak Kemas Rumah, Tetapi Inilah Hasilnya

Saya mungkin ibu yang kejam kerana:

1. Anak-anak saya bergilir setiap malam selepas makan malam seorang akan basuh pinggan, mangkuk, periuk, kuali, seorang lagi buang sampah dan kunci pagar.

2. Saya suruh anak-anak gaul nasi dan ikan untuk beri kucing-kucing di rumah makan. Atau bersihkan sangkar. Saya cakap sama-sama bela jadi tak adil kalau mama seorang yang uruskan kucing.

3. Anak-anak basuh kasut sekolah sendiri.

4. Lepas makan basuh pinggan sendiri, lap dan kemas sendiri kalau tumpah.

5. Kemas bilik, lipat baju, jemur kain baju sendiri. Hari minggu mereka basuh, clorox, nila, dan jemur baju sekolah sendiri.

6. Baju sekolah pun gosok sendiri sejak darjah 4.

8. Ajar anak-anak guna dapur, baru belajar basic iaitu goreng telur.

10. Seminggu atau 2 minggu sekali sental bilik air di dapur. Sebab mereka sahaja yang guna bilik air tu.

11. Saya tak pernah rebus air panas untuk anak-anak mandi pagi pergi sekolah. Mandi air sejuk saja. Menangis pun menangislah.

12. Masa mereka tak sibuk akak minta tolong packing magnet. Upahnya duit atau belanja makan.

Kejam? Tapi hasilnya..

1. Anak-anak dah ada rasa tanggung jawab. Dah pandai basuh pinggan sendiri. 1 hari akak speechless sebab anak yang 5 tahun, lepas makan dia basuh pinggan sendiri. Dan bersih pula dia basuh. Dia kata dia tengok along basuh dia tiru.

2. Kebetulan Friskies di rumah habis. Angah ajak pegi kedai runcit beli Friskies RM2 guna duit tabung dia, dia kata kesian ada kucing kurus dengan anak-anak kecil di sekolah.

3. Si kenit yang 5 tahun tu bangun awal betul pada satu hari minggu. Mama yang mengantuk sebab bangun awal terlelap di bilik. Akhirnya dia kejutkan minta buka pintu sebab nak jemur kasut. Dia dah siap basuh kasut sekolah pukul 8 pagi!

4. Satu hari nampak si kecik kalut dengan kain, mop, rupanya air dia tumpah dia lap sendiri.

5. Petang tu cari kenit tak jumpa, rupanya di luar angkat kain baju yang dia punya, dia longgok depan tv lepas tu dia lipat sendiri sambil tengok Ultraman. Kemudian angkut simpan dalam gerobok dia.

6. Anak-anak dah pandai gosok baju sekolah untuk seminggu terus pada hari minggu.

7. Bukan setakat dah pandai buat air Milo, Nescafe atau teh, mereka juga dah pandai buat aiskrim Malaysia, kadang-kadang perisa Milo, kadang-kadang perisa Nescafe atau jagung. Yang selalu jadi kepala si along. Tengah hari boleh pula mereka bancuh teh ‘o’ ais 1 jag.

8. Dah pandai goreng telur, mereka minta ajar masak nasi dan Maggi pula.

9. Anak-anak pula yang tanya, mama pokok tu dah siram ke, mama bendi tu dah besar angah petik ye..

10. Kenit balik sekolah bukan main lama dia mandi. Akak bebel mandi lama-lama dia kata bukan mandi, dia basuh bilik air. “Tengok ni bersih dah.” Yup, terperanjat masa tu. Dengan lubang jamban dia sental. Tak geli pun. Putih berkilat.

11. Sekarang nak pegi sekolah pagi-pagi kenit mandi air sejuk. Pukul 6 pagi. Relax je..

12. Sesekali akak bawa mereka pegi Mr DIY akak bagi mereka duit sikit. Upah mereka tolong akak buat kerja. Belilah apa yang mereka suka tapi bermanfaat. Selalunya mereka beli stationary atau buku. Pernah juga, anak tolak bila akak bagi duit upah. Anak cakap tak apalah ma, angah ikhlas tolong mama. Sebab mama pun penat buat kerja.

Yang kita yang ajar adalah rasa tanggung jawab. Rasa berdikari dan tak payah disuruh.

Kita nak pupuk rasa sayang anak-anak pada persekitaran dia.

Anak-anak akan buat tanpa kekok kalau dia dah terbiasa. Dan anak-anak akak semuanya LELAKI.

Kerja-kerja yang akak ajar mereka buat tu dari zaman berzaman tok nenek kita dok ajar kerja anak-anak perempuan.

Maka anak lelaki nak buat apa pun tak reti. Bila dah besar pinggan sebiji pun dia akan tinggal untuk mak atau bini yang basuh.

Satu hari akak panggil anak-anak, akak cakap mama minta maaf kalau mama suruh anak-anak buat banyak kerja.

Mama cuma nak anak-anak mama pandai berdikari kalau suatu hari mama tiba-tiba dah tak ada lagi.

Sekurang-kurangnya korang dah pandai hidup sendiri.

Harap-harap kekallah perangai mereka ni sampai besar.


Atlet ‘Breakdance’ Sumbang Pingat Emas Di Sukan SEA Manila 2019 Tarik Perhatian Ramai Pihak

Baru-baru ini Malaysia memperolehi emas kedua menerusi acara sukan tarian kategori breaking pada temasya Sukan SEA ke-30. Pingat emas tersebut dihadiahkan oleh atlet sukan tarian Sam Lee Jek di Ballroom Royce Hotel & Casino, dekat New Clark City, pada Ahad lalu.

Apa yang istimewanya emas yang dimenangi itu merupakan yang pertama dari sukan tarian sejak kali pertama dipertandingkan pada edisi 2005 di Manila.

Atlet berusia 24 tahun dengan nama julukan Lego Sam diumumkan sebagai juara selepas mengumpul 12 mata maksimum mengatasi kesemua pencabarnya. Manakala pingat Perak dimenangi peserta Vietnam dan gangsa pula menjadi milik peserta dari Singapura.

Kemenangan atlet tersebut turut menarik perhatian selebriti dan pelawak terkenal Malaysia, Harith Iskander.

My parents used to slap me on the side of the head for "wasting my time" when they caught me poppin n locking n top-rocking before descending into a windmill on the floor … where were you in '83 when I needed you most @seagames2019 Congratulations Malaysia! #seagames2019 #teammalaysia

A post shared by  Harith Iskander™ (@harithiskander) on Dec 2, 2019 at 4:42pm PST

Menerusi caption yang dimuat naik di laman Instagramnya, beliau mengucapkan tahniah kepada atlet berkenaan sambil berseloroh bahawa ibunya pernah memukul kepalanya dahulu kerana membuang masa melakukan tarian sebegitu.

Suatu ketika dahulu, sukan tarian kategori breaking ini kurang mendapat perhatian ramai, malah ada diantara kita yang tidak tahu tentang kewujudan acara ini di dalam temasya Sukan Sea. Namun dengan kejayaan terbaru Lego Sam, pastinya sukan tarian ini akan mendapat perhatian ramai pihak.

Rata-rata netizen mengucapkan tahniah di atas kejayaan atlet tersebut kerana berjaya menyumbang pingat emas kepada Malaysia.

Ada juga di antara netizen baru tahu akan kewujudan acara ini selepas kemenangan beliau diumumkan kepada orang ramai.

Terdahulu, kontinjen Malaysia meraih pingat emas sulung menerusi atlet wushu, Loh Choon How yang memenangi acara Taijiquan lelaki di Manila.

Dikepilkan beberapa artikel berkaitan temasya Sukan Sea yang munkin menarik perhatian anda. Klik pautan di bawah untuk bacaan lanjut

Benarkah Malaysia Pinjamkan RM900 Juta Kepada Filipina Bagi Jayakan Sukan SEA Manila 2019?

E-Sukan Bakal Ditawarkan Pingat Menjelang Sukan SEA 2019

Kenali Dhol Riderz, Kumpulan Yang Meriahkan Sukan SEA Dengan Muzik Bhangra


5 Sikap Isteri Yang Boleh Membunuh Perasaan Sayang Suami Dan Meruntuhkan Rumah Tangga. #5 Ramai Buat

Perselisihan faham dengan pasangan dan bergaduh kecil kerana pendapat yang berbeza merupakan antara asam garam rumah tangga.

Namun adakalanya apabila terlalu sibuk menguruskan rumah tangga, wanita sebagai isteri adakala terlupa untuk memberikan perhatian dan menunjukkan kasih sayang kepada suami, terutama bagi pasangan yang telah lama berkahwin.

Di satu sudut yang lain, perkara kecil dan remeh-temeh juga boleh menjadi punca rumah tangga porak peranda dan kebahagiaan yang di bina musnah sekelip mata.

Kami senaraikan di sini 5 sikap isteri yang secara tidak sedar boleh melukakan hati suami dan menggoncang keharmonian rumah tangga seperti yang telah didedahkan oleh familyshare.com.

Orang tua pernah berpesan, hidup biarlah bersederhana dan mengikut kemampuan pasangan. Bagaimana caranya? Berhemah bila berbelanja, berjimat cermat dan mensyukuri apa yang dimiliki.

Sentiasa merungut tentang kekurangan dan ketidak mampuan suami terutama dari segi kewangan sebenarnya bukanlah cara yang bijak. Malahan ini bakal menyebabkan suami rasa tertekan dan menggambarkan seolah-olah dia gagal menjadi ketua keluarga yang baik.

Ye, mungkin suami anda tak mampu belikan beg Gucci atau Prada, tapi jika anda mampu menahan diri dari boros berbelanja ia sebenarnya pasti membuatkan suami terharu dan rasa dihormati sebagai ketua keluarga.

Benci dengan rambut serabai, rumah bersepah, tak bertegur sapa dengan jiran sebelah, rakan sekerja yang bengap, pinggan mangkuk kotor penuh dalam sinki, baju yang menimbun untuk dilipat dan segala masalah yang berlegar dalam diari hidup anda.

Sebaik saja suami melangkah keluar untuk bekerja, anda terus mencari sebab untuk serabutkan kepala dan merungut sendirian dengan semua perkara yang perlu anda hadapi seorang diri sepanjang hari.

Bolehkah anda bayangkan perasaan bengang sepanjang hari ini? Negatif di mana-mana. Merungut di setiap ketika. Tidak salah jika sesekali anda merungut dan meluahkan apa yang terbuku di hati kepada suami, tapi usah jadikan merungut dan membebel itu satu tabiat.

Lelaki tidak gemar dileteri. Mereka lebih gemar selesaikan masalah satu persatu. Tetapi jika mereka perlu menahan telinga mendengar rungutan isteri sepanjang waktu berada di rumah, ia boleh menyebabkan mereka sukar membantu menyelesaikan masalah anda.

Seorang suami yang baik dan mencintai isterinya pasti mahu membahagiakan pasangannya. Kegagalan membahagiakan isteri pasti membuat seorang suami itu berasa tidak bahagia.

3. Mengutamakan perkara lain lebih dari suami

Bila anak-anak, ibu bapa, BFF, kerjaya dan impian anda menjadi keutamaan berbanding suami, isteri sebenarnya telah memberi isyarat bahawa suami tidak penting. Bayangkan jika suami memberi isyarat yang sama kepada anda sebagai seorang isteri sejak dari awal berkahwin hingga kini, keyakinan diri anda sebagai seorang isteri juga pasti jatuh merudum.

Dahulukan suami. Inilah sebenarnya kunci kepada sebuah perkahwinan yang bahagia dan berkekalan hingga ke akhir usia.

Antara punca ramai pasangan suami isteri masa kini yang bercerai adalah kerana kurang menghargai antara satu sama lain. Jika isteri memilih untuk mengutamakan suami, pastinya akan ada titik kebahagiaan di sini.

Lelaki gemar di sentuh dan dibelai. Jika ajakan untuk hubungan intim sering di tolak, ia sebenarnya melukakan hati mereka. Malahan dalam islam sendiri telah menetapkan kewajipan seorang isteri memenuhi permintaan batin suaminya.

Selain dari itu, hubungan intim tidak sewajarnya dijadikan alat untuk mengongkong suami. Sebaliknya ia boleh dijadikan senjata untuk para isteri lebih dekat dengan suami.

Rasa diperlukan, disayangi dan dihargai oleh insan yang dicintai, suami yang romantis yang ingin berkongsi detik intimasi, sesuatu yang sangat peribadi dan penting hanya dengan anda, pastinya menusuk jauh ke dasar hati.

Walaupun ada kala penat dengan tugas harian dan bebanan kerja, hubungan intim sebenarnya mampu memberi kelegaan mental.

Wanita gemar memberi ‘hint’, bercakap dengan maksud tersirat yang sukar ditafsirkan oleh lelaki.

Usah buang masa anda dengan memberikan bahasa isyarat yang langsung suami tak faham. Berterus terang saja dan katakan apa yang anda mahu – straigt to the point. Jika di tanya apa yang tak kena? Usah sesekali menjawab “tak de apa-apa” dan kemudian mengharapkan suami anda dapat meneka kenapa anda merajuk. Memang dia akan ‘fail’. Berterus terang saja.

Inilah antara 5 punca yang boleh membunuh perasaan sayang suami anda dan menyebabkan rumah tangga goyah. Adakah anda setuju? Kami mahu dengar pandangan anda. Tinggalkan komen di bawah.


Kejayaan Atlet Gimnastik Farah Ann Diraikan Barbie Dalam Boneka Edisi Khas

Atlet gimnastik artistik Malaysia, Farah Ann Abdul Hadi kini memiliki patung Barbie edisi khas yang dicipta oleh syarikat mainan Amerika Mattel.

Patung Barbie edisi khas ini bertujuan untuk mendorong gadis-gadis muda di luar sana untuk terus mengejar impian mereka dengan tema “You Can Be An Athlete”.

Farah Ann Barbie ini dibuat seiras dengan pemenang pingat emas Sukan SEA. Dengan rambut hitam pekat dan baju yang diwarnakan merah jambu, emas dan putih.

Ini adalah patung pertama dan satu-satunya yang dicipta di Malaysia dan tidak terdapat di mana-mana premis.

“Saya sangat berbesar hati kerana diiktiraf sebagai model Barbie untuk gadis-gadis muda yang bersukan,” katanya dalam kenyataan media semalam.

“Saya percaya bahawa kita semua mampu mencapai impian dan matlamat kita tidak kira apa pun,” tambahnya. “Anda hanya perlu ingat bahawa kepercayaan diri adalah senjata utama dalam mencapai apa-apa.”

Selain Farah Ann, atlet Malaysia yang lain turut dipilih menjadi model Barbie. Antaranya adalah juara skuasy Nicol Ann David, penyelam Olimpik Leong Mun Yee, pemain boling Shahlin Zulkifli, dan pemain ski laju Anja Chong.

Mattel juga memaparkan video Farah di gimnasium serta rakaman Farah sewaktu berusia 9 tahun. Dia akan bertanding di Olimpik Tokyo tahun depan dan merupakan gimnastik artistik Malaysia ketiga yang memenuhi syarat selepas Au Li Yen di Sydney 2000 dan Ng Shu Wai di Athens 2004.

Terdahulu, Barbie jalinkan kerjasama dengan BAPE bagi koleksi edisi terhad. Klik pautan di bawah untuk membaca.

BAPE x Barbie Tampil Dengan Koleksi Edisi Terhad

Lihat Koleksi dUCk x Barbie Edisi Terhad Yang Akan Mula Dijual Hari Ini


Kejayaan Liridon Peroleh Status Kewarnegaraan Cetus Perdebatan Dalam Kalangan Netizen

Baru-baru ini Persatuan Bola Sepak Malaysia mengumumkan Liridon Krasniqi telah berjaya mendapatkan kewarnegaraan Malaysia melalui proses naturalisasi.

Pemain berusia 28 tahun yang berasal dari Kosovo itu menjadi pemain bola sepak kedua yang berjaya menjadi pemain naturalisasi selepas pemain Pahang, Mohamadou Sumareh turut mendapat keistimewaan sama  pada 2018.

Walaupun tujuan proses naturalisasi pemain itu adalah untuk membantu persembahan pasukan bola sepak kebangsaan Malaysia, namun ada juga sebahagian daripada netizen yang tidak berpuas hati dengan perkara tersebut.

Kiriman yang dibuat oleh FAM di laman Twitter mereka untuk mengumumkan perkara itu dihujani dengan komen-komen peminat yang tidak berpuas hati dengan perkara tersebut.

Kesian orang di pedalaman yang susah nak dapatkan dokumen

— Carzonatti (@rafiq_azazi) February 3, 2020

Lepas tu kita marah bila bangla, pakistan, filipin yg berkahwin dgn wargenegara diberi kerakyatan. Padahal mereka lebih taat dan nak tinggal di malaysia smpai mati. Yg ni percaya lah, lepas dah tak main bola babai la Malaysia..

— Lelaki Kelawar (@AftalMariz) February 4, 2020

Tidak cukup dengan itu, ada juga netizen yang berpendapat keistimewaan yang dimiliki oleh Liridon itu bukanlah perkara yang senang untuk diperolehi.

Congratulations Liridon Krasniqi for achieving something that many people, who may have been born here and have lived here and may die here, have not yet been able to achieve. Apparently being good at football is the requirement. Who knew. https://t.co/82tK1lvAfr

— Ng Chee Mun (@CheemunNg) February 3, 2020

Semakan di laman Facebook FAM juga mendapati terdapat pertikaian mengenai perkara tersebut dengan ada yang berpendapat masih ramai anak-anak kecil kepada imigran dan pekerja asing yang lahir di negara ini masih belum mendapat kerakyatan.

Bukan sahaja menimbulkan persoalan kenapa pemain tersebut begitu mudah mendapatkan status kewarganegaraan namun ada juga yang mengaitkan perkara tersebut dengan status Liridon yang kini beraksi bersama JDT yang membolehkannya menjadi warganegara Malaysia.

Maybe all the stateless Malaysian kids should play football for JDT so they can get the blue IC too https://t.co/iBSOeh2rea

— Nur Qyira (@takterqyira) February 3, 2020

Bagaimanapun, pendapat itu terus dinafikan oleh netizen-netizen dengan ada yang memberitahu proses untuk menaturalisasikan Liridon adalah usaha yang dilakukan pasukan kebangsaan.

Malah ada pendapat yang mengatakan perkara tersebut sudah lama diusahakan bagi membolehkan beliau mewakili pasukan bola sepak kebangsaan tanah air.

Jadi kepada anda yang masih mempertikaikan tindakan FAM untuk menaturalisasikan Liridon, anda seharusnya membaca terlebih dahulu kenyataan yang dikeluarkan mereka sebelum ini.

FAM sebenarnya telahpun bermesyuarat sejak 2018 lagi untuk merealisasikan proses naturalisasi pemain ini berlaku, malah mereka juga mempunyai mekanisme yang tersendiri dalam melakukan perkara ini dan bukan sewenang-wenangnya membuat keputusan untuk mengambil mana-mana pemain asing mewakili negara.

Melalui mekanisme ini, proses pengambilan pemain naturalisasi dijalankan menerusi tiga peringkat – jangka pendek, jangka pertengahan dan jangka panjang yang telah diluluskan oleh Jawatankuasa Eksekutif FAM pada mesyuarat kali ketujuh bagi penggal 2017-2021 pada 30 Mac 2019.

Pemain yang ingin dinaturalisasikan juga perlu bermain selama lima tahun secara berturut-turut di Liga Malaysia dan tidak dibenarkan untuk bermain bersama pasukan luar sepanjang tempoh tersebut.

Ini menunjukkan proses untuk memberikan kewarganegaraan kepada Liridon atau mana-mana pemain asing bukanlah satu perkara yang mudah.

Tetapi, lebih baik lagi jika kes-kes mereka yang masih tidak mendapat kad pengenalan ini juga dipermudahkan dan dipercepatkan oleh pihak bertanggungjawab.

Membaca keluahan dan kisah peribadi yang menceritakan tentang kesukaran sesetengah golongan yang lahir di negara ini untuk mendapatkan status kewarganegaraan adalah sesuatu yang menyedihkan.

Pihak yang bertanggungjawab dalam perkara ini seharusnya lebih peka dengan situasi mereka yang lahir di negara ini tetapi masih tidak memiliki kad pengenalan (MyKad) kerana beberapa halangan yang dialami mereka.

Lihat bagaimana pemain-pemain bola sepak terkenal Real Madrid ini meneka nama rakan sepasukan mereka dalam kaligrafi Jawi. Klik pautan di bawah untuk membaca.

Real Madrid Cabar Pemain Teka Nama Rakan Sepasukan Dalam Kaligrafi Jawi

Mampu Beli Kereta Mewah Hanya Dengan Bermain Mobile Legends? Ini Penjelasannya

Hero Piala Dunia Turki, Hakan Sukur Jadi Pemandu Uber Gara-Gara Salah Pilih Lawan Politik


Kejayaan Mat Kilau Buka Mata Pemimpin PAS, Cadang Mahu Buka Panggung Wayang Di Kelantan

Pemimpin PAS mungkin akan membuka semula panggung wayang di Kelantan tidak lama lagi selepas kerajaan negeri berkata bahawa usaha untuk berbuat demikian adalah “sangat positif”. Difahamkan ini semua disebabkan kesan filem Mat Kilau arahan Syamsul Yusof yang telah mendapat sambutan luar biasa.

Menurut laporan Utusan Malaysia, Menteri Besar negeri Kelantan Datuk Ahmad Yakob, beliau berkata kerajaan negeri masih dalam perbincangan mengenai cadangan untuk membuka semula panggung wayang di Kelantan, sambil menambah ia akan dilakukan secara berperingkat.

Perkara ini didedahkan berikutan sambutan besar-besaran terhadap filem Mat Kilau, di mana ia memecahkan rekod box office tempatan dan dipuji sebagai antara filem tempatan yang baik. Sebelum ini, kebanyakan rakyat Kelantan terpaksa memandu jauh ke negeri lain untuk menonton filem Mat Kilau disebabkan tiadanya perkhidmatan wayang gambar di negeri terbabit.

Ahmad berkata kerajaan negeri juga sedang meneliti maklum balas mengenai seni dan budaya Kelantan, sambil menambah bahawa pendapat sedemikian adalah penting dalam pemeliharaannya.“Selain input daripada penggiat seni dan industri, kita juga akan mengambil pandangan ulama dan Jabatan Mufti Negeri berhubung isu agama,” katanya.

Pada Jun lalu, Pemuda PAS dituduh hipokrit apabila menghadirkan diri menonton filem Mat Kilau di pawagam yang terletak di tengah-tengah ibu kota. Tindakan ini dikatakan ‘cakap tak serupa bikin’ selepas rakyat Kelantan dilarang menonton wayang, disebabkan takutnya berlaku maksiat. Tetapi Pemuda PAS sendiri bersusah payah hadir ke Kuala Lumpur untuk menonton filem Mat Kilau.

Selain Netizen, Ketua Pemuda Amanah Kelantan Hazmi Hassan, pada 24 Jun turut menempelak PAS kerana tidak tetap pendirian selepas mengajak orang ramai ke panggung wayang untuk menonton filem terbaru pengarah terkenal Syamsul Yusof. Menurut Hazmi, PAS seperti keliru dan hilang punca kerana mereka dulu mengharamkan pembukaan pawagam di Kelantan.

Dalam salah satu hantaran di Facebook, Pemuda PAS tampil menjawab kritikan mengenai pengharaman pawagam di Kelantan.

Mereka menjelaskan bahawa sekiranya filem yang ditayangkan itu mempunyai barisan pelakon yang menutup aurat dan penonton yang menjaga batas serta jalan cerita tersebut tidak menjurus kepada maksiat, ia tidak dianggap haram.


Berbekalkan Duit US$300, Orang Kuala Krai Ini Berjaya Menjadi Pereka Fesyen Terkenal Dunia

Berbekalkan wang sebanyak US$300 pada usia 20 tahun dengan beraninya dia melangkah keluar dari kampung halaman dan berhijrah jauh ke barat. Dia merupakan seorang insan yang percaya bahawa seseorang boleh melakukan apa sahaja dan mencapai kejayaan di mana sahaja asalkan ada kesungguhan dan keazaman.

Kini, dia telah berjaya menjadi seorang pereka fesyen terkenal di dunia. Para pelanggannya tidak teragak-agak membelanjakan sejumlah wang yang besar untuk membeli bukan sehelai pakaian tetapi satu almari pakaian dalam satu transaksi pembelian.

Ini adalah kisah Zang Toi, anak kelahiran Kelantan, Malaysia. Dia dilahirkan di tingkat dua kedai runcit di sebuah kampung kecil di Kuala Krai, Kelantan pada 11 Jun 1961. Dia adalah anak bongsu daripada 6 orang anak pasangan peruncit.

Pada 1981, Zang Toi ke Kanada dan kemudian berpindah ke bandar New York, Amerika Syarikat untuk menyambung pelajaran dan minatnya di Parsons School of Design. Dia menjadi apprentice kepada pereka fesyen Mary Jane Marcasiano dan Ronaldus Shamask. Pada waktu itu dia merupakan salah seorang daripada beberapa orang pereka berketurunan Asia yang berharap menempa nama di Amerika Syarikat.

Toi belajar sambil bekerja bagi menampung kos sara hidup di Amerika. Dia bekerja separuh masa dengan pereka-pereka kecil di Soho. Hasil pendapatannya itu digunakan untuk membeli mesin jahit dan bahan pelajaran. Pada tahun kedua di Amerika, Toi bekerja sepenuh masa dan hanya tidur 3 jam sehari bagi memenuhi tanggungjawabnya sebagai pelajar dan pekerja.

Walaupun Toi minat melukis sejak kecil dan memilih untuk belajar fesyen, dia sebenarnya perlu berusaha 3 kali ganda berbanding rakan sekelas agar tidak ketinggalan di dalam pelajaran kerana Toi tiada asas kemahiran menjahit. Itulah antara sebahagian cabaran yang perlu dihadapi Toi bagi menggapai impian.

Selepas 8 tahun tamat belajar dan bekerja di Soho, Toi berjaya membuka sebuah studio cum bengkel fesyen pada Ogos 1989 dan tidak lama kemudian Ketua Editor U.S Vogue, Anna Wintour mengetengahkan Zang Toi di dalam isu Mac 1990.

Nampaknya impian Zang Toi mencipta nama di Amerika Syarikat hampir menjadi kenyataan pada detik itu. Ini kerana Toi merupakan salah seorang pereka Asia pertama yang diperkenalkan oleh editor yang ternama seperti Anna Wintour dan Frank De Caro (Newsday) menyatakan Zang Toi: “If anyone is THE NEXT BIG THING, it’s him.”

Anugerah pertama Zang Toi, Mouton-Cadet Young Designer Award telah dikurniakan kepadanya pada 1990. Ia mengiktiraf Zang Toi sebagai salah seorang pereka terbaik dan muda di Amerika Syarikat pada tahun tersebut. Sejak itu Zang Toi mendapat perhatian industri fesyen di Amerika Syarikat dan hasil kerjanya dipaparkan oleh penerbitan besar seperti Financial Times, Newsweek, The New York Times, Vogue, Vanity Fair, Time, dan lain-lain.

“Datang dengan tiada wang – tidak ada satu sen pun pada namanya – sekarang dia (Zang Toi) mempunyai empayar ini,” kata Nicholas Gruber, socialite New York.

Zang Toi umpama duta tidak rasmi Malaysia apabila dia dikenali sebagai pendatang dari Malaysia yang berjaya mengubah nasib miskin menjadi kaya di Amerika Syarikat. Dia turut dikenali sebagai seorang yang masih mengekalkan kerendahan hati dan memiliki sifat kemanusiaan yang tinggi walaupun telah menjadi pereka terkemuka.

Zang Toi menjalani kehidupan glamor dan ia dapat dilihat dalam koleksi-koleksi rekaannya. Rekaannya terkenal dengan elemen kemewahan dan beliau gemar menampilkannya dengan warna yang berani dan terang bersama dengan tona warna permata.

“Ia adalah koleksi yang boleh dipakai. Ia mempunyai elemen bergaya dan agak misteri, dan memiliki hasil kerja yang cantik,” kata penari balet Irina Deorovenko.

Koleksi Zang Toi boleh didapati di The House of Toi. Selain itu, Toi turut mereka pakaian untuk bintang dan selebriti Hollywood seperti Farrah Fawcett, Ivana Trump, Gong Li, Sharon Stone, isteri Bill Gates dan Fergie Black Eye Peas. Dermawan kaya dan kerabat diraja turut menggemari hasil kerja Zang Toi.

Tidak menghairankan koleksi busana mewah Zang Toi menjadi pilihan golongan atasan dan terkenal. Pakar fesyen Amerika, Sheila Joseph mengakui fesyen rekaan Zang Toi tidak luput di makan zaman dan rekaannya itu membuatkan wanita kelihatan elegan dan glamor.

Bagi Zang Toi, di kota metropolitan seperti bandar New York ini isu diskriminasi tidak menjadi cabaran besar buat dirinya kerana di sini individu dihargai dan diberi ganjaran untuk kerja keras dan prestasi mereka, bukan kerana latar belakang etnik semata-mata.

Di atas kepercayaan itu, Zang Toi pernah diberikan tanggungjawab membuat gaun busana mewah bernilai US$30,000 untuk Fashion Week Fall 2011. Dia melakukannya sendiri dari awal hingga akhir.

Selain The House of Toi, bagi mengekalkan kompetitif dan mencipta “product synergies”, Zang Toi mengusahakan beberapa bisnes lain seperti perniagaan kafe bersama abangnya, Zang Toi Cafe. Ia ada di The Pavilion, Kuala Lumpur: Zang Toi’s West 57th St. Cafe. Zang Toi turut melancarkan produk kosmetik bersama Amazing Cosmetics pada tahun 2013. Dan terbaru, greeting cards.

Perkembangan Pereka Asia Di Amerika Syarikat

Zang Toi bangga melihat perkembangan pereka Asia masa kini terutamanya di Amerika Syarikat yang terlibat dengan New York Fashion Week 2015 di mana 16 dari 72 penyertaan rasmi adalah pereka Asia atau Asia-Amerika, berbanding 13 penyertaan pada tahun lepas. Persembahan kumpulan besar yang ditaja oleh China dan Korea turut mewakili 21% daripada jumlah tawaran.

“Amazing, amazing,”…”Sebagai orang Asia, ia adalah satu detik yang boleh dibanggakan oleh saya. Saya masih ingat ketika datang ke sini 33 tahun lalu. Pada waktu itu ramai pereka Asia yang berbakat, tetapi mereka tidak ke hadapan. Mereka hanya bekerja di belakang pentas.” kata Zang Toi dalam temubual bersama NBC News.

Toi berharap perkembangan ini akan membuka lebih banyak cabang peluang di dalam industri fesyen.

“Mudah-mudahan ini adalah cara untuk pereka Asia untuk [memberi laluan] kepada pereka [dari] latar belakang etnik yang lain,”…”Fesyen dan kecantikan, seperti dalam kehidupan, ianya harus tahu tiada sempadan. Tiada sempadan [berdasarkan] warna. Bakat adalah bakat.” jelas Zang Toi lagi.

Dengan kemewahan hidup yang dimilikinya, Zang Toi masih mahu orang mengenalinya sebagai seorang yang rendah diri dari Malaysia. Ini terbukti apabila kebanyakan rumah di dalam buku “American Fashion Designers at Home” oleh Council of Fashion Designers of America bersaiz 5000 kaki persegi, rumah Zang Toi hanya berkeluasan kurang dari 1,500 kaki persegi.

Walaupun kecil ia masih kelihatan bergaya dan mewah sepertimana rekaan busananya.

“Ini adalah orang yang taksub dengan Paris,”…”Ruang mempunyai satu tema, dimaksimakan seekstrim mungkin, tetapi ia sangat baik dilakukan.”…”Dia tidak takut dengan sedikit bulu atau labuci..” kata Suqi.

LIKE dan FOLLOW Vocket di Facebook serta Instagram


Kejohanan Bola Jalanan VOCKET ‘3v3’ Bakal Gegarkan Karnival Jom Heboh Jun Depan

Buat julung kalinya satu Kejohanan Bola Jalanan VOCKET ‘3v3’ akan berlangsung selama 2 hari di Karnival Jom Heboh (KJH) bersempena ulang tahun ke-20 KJH.

Kejohanan ini dianjurkan bagi merealisasikan hasrat kerajaan untuk mewujudkan rakyat Malaysia yang cergas dari segi fizikal dan cerdas dari segi mental.

Menurut Pegawai Pemasaran Portal VOCKET, Saiful Bahari, berkata kejohanan ini merupakan salah satu tarikan baharu di KJH pada tahun ini yang akan berlangsung di perkarangan Stadium Shah Alam pada 3 hingga 4 Jun depan.

“Kami tampil berbeza untuk edisi KJH pada tahun ini kerana sebelum ini kami berinteraksi dengan para pengunjung menerusi aktiviti-aktiviti di pentas. Tetapi kali ini kami akan adakan Kejohanan Futsal Jalanan VOCKET ‘3v3’.

“Fokus kami bukan sahaja untuk melahirkan rakyat Malaysia yang menitikberatkan hidup sihat, tetapi untuk menghubungkan lagi VOCKET dengan pembaca di luar sana.

“Sebagai salah satu penyedia kandungan berita terkini sukan bola sepak dalam dan luar negara, kami berbesar hati ingin menjemput peminat setia bola sepak untuk sama-sama memeriahkan Kejohanan Bola Jalanan VOCKET ini nanti,” kata Saiful.

“Tiga pemain akan bermain pada satu-satu masa dan disebabkan ini kejohanan bola sepak jalanan, bola perlu berada di ‘ground’ sahaja dan bola tinggi paras pinggang adalah tidak dibenarkan.

“Bagi anda yang berminat untuk sertai, mudah sahaja. Layari laman web http://bolajalanan.vocketfc.com dan buat bayaran penyertaan sebanyak RM200 setiap pasukan (RM100 untuk penyertaan ‘early bird’). Perlawanan akan berlangsung secara 3 sebelah dan setiap pasukan boleh mendaftar maksima 5 orang pemain sahaja.

“Pemenang tempat pertama akan memenangi hadiah wang tunai RM1,000 bersama 5 pingat emas, wang tunai RM700 bersama 5 pingat perak untuk naib juara dan RM400 bersama pingat gangsa untuk pemenang tempat ketiga.

“Selain itu, setiap pemenang turut akan menerima jersi edisi terhad VOCKET yang cuma dihasilkan sempena KJH sahaja. Pada setiap edisi KJH yang kami sertai tahun lalu, jersi yang kami hasilkan (berbeza rekaan di setiap lokasi) sangat terhad dan ia laris seperti pisang goreng panas.

“Tahun ini jika anda mahu jersi ini, anda perlu muncul sebagai juara atau menyertai aktiviti yang kami sediakan di KJH nanti.

Jadi jangan lupa untuk ke KJH 2023 Shah Alam nanti dan anda mungkin pemenang yang kami cari,” kata Saiful.

• Terhad kepada 32 Pasukan
• Terbuka untuk semua (bermula dari usia 18 tahun ke atas)
• 1 pasukan = 3 orang pemain TERMASUK 2 pemain gantian
• Setiap pasukan digalakkan menghantar wakil
• Yuran penyertaan dikenakan sebanyak RM 200 (setiap pasukan)
• Diadakan selama 2 hari (8.00 pagi – 6.00 petang)

Hadiah
Juara – Hadiah Wang Tunai RM1,000 + 5 Pingat Emas
Naib Juara – Hadiah Wang Tunai RM700 + 5 Pingat Perak
Tempat Ketiga – Hadiah Wang Tunai RM400 + 5 Pingat Gangsa

P/S: Yuran pendaftaran kini hanya RM100 setiap pasukan untuk penyertaan secara early bird! Klik di sini untuk mendaftar. All the best!


Kejohanan Dota 2: The Kuala Lumpur Major Tawar Hadiah Terkumpul RM4 Juta

Semalam eGG network dengan kerjasama Umobile, Astro, PGL dan Imba TV bakal menganjurkan pertandingan Dota 2, The Kuala Lumpur Major yang merupakan pertandingan Major untuk Dota Pro Circuit.

Kejohanan ini juga telah mendapat sokongan dari Menteri Belia dan Sukan Syed Saddiq Syed Abdul Rahman. Kejohanan ini bakal berlangsung di stadium Axiata Arena, Bukit Jalil Kuala Lumpur pada 16 hingga 18 November depan. Sebanyak 16 pasukan antarabangsa akan bertanding untuk merebut wang hadiah terkumpul bernilai sekitar RM4 juta.

Semasa di perasmian ini, Syed Saddiq menyatakan bahawa Malaysia merupakan salah satu negara yang mempunyai kalangan peminat e-sukan terbesar untuk Asia Tenggara. Dengan minat dan sokongan terhadap industri e-Sukan, beliau berharap acara ini dapat membawa lagi arena e-Sukan ke peringkat seterusnya seperti hub e-sukan dan fasiliti yang dinyatakan oleh beliau sebelum ini.

Kejohanan The Kuala Lumpur Major akan bermula pada bulan ini untuk pusingan kelayakan dimana acara akhirnya akan berlangsung pada 16 hingga 18 November ini di Axiata Arena.

Sebarang pengumuman berkenaan pasukan yang akan bertanding akan diumumkan kemudian. Untuk harga tiket ia bermula dengan RM 180 kategori untuk Antients, RM 330 untuk Devine dan RM 600 untuk kategori Immortal.

Tawaran potongan harga 20% ditawarkan untuk pengguna UMobile bermula hari ini sehingga 16 September depan. Pengguna Astro pula boleh mendapat tawaran potongan harga 20% bermula 11 September hingga 16 September. Untuk maklumat lanjut tentang tiket, boleh tekan di sini.

Untuk maklumat lanjut tentang Kuala Lumpur Major pula, boleh tekan di sini. Sudah bersediakah anda untuk acara Dota terbesar negara ini?


Kejohanan DOTA 2 Mencetuskan Fenomena Luar Biasa Pada Abad Ke-21

Kejohanan Antarabangsa DOTA 2 yang pertama telah dilangsungkan pada tahun 2011 di GamesCom, Cologne. Kejohanan ini dianjurkan oleh Valve dan berlangsung selama 5 hari.

Kejutan yang amat besar adalah jumlah hadiah yang ditawarkan bernilai USD 1.6juta dengan menjemput 16 pasukan dari seluruh dunia yang layak ke peringkat akhir.

Penganjuran kejohanan ini telah menarik lebih ramai peminat untuk merasai sendiri betapa hebatnya aura DOTA 2. Kini jumlah pemain seluruh dunia telah melebihi ratusan juta orang.

Pada edisi 2011, pasukan NAVI telah menjulang piala kejohanan. Selepas itu setiap tahun akan muncul juara-juara baru. Memenangi pertandingan Dota 2 di Cologne bukan sekadar memperolehi gelaran sebagai juara dan piala besar yang berkilat sahaja.

Juara turut membawa pulang hadiah berjumlah USD1,000,000 dan naib juara menerima US$ 250,000 dan selebihanya pula mendapat hadiah saguhati yang turut dianggap masih lumayan iaitu USD150,000 dan USD80,000.

Disini kita boleh lihat rekod-rekod jumlah wang yang ditawarkan kian meningkat setiap tahun.

Peserta permainan ini haruslah memiliki kepekaan dan tindakan refleks yang tinggi dalam mengawal hero mereka. Selain itu, sesebuah pasukan memerlukan keserasian yang amat tinggi seperti komunikasi yang baik, kerja berpasukan dan strategi.

Biasanya setiap pasukan akan menghabiskan tiga hingga enam jam latihan setiap hari bagi memastikan pasukannya mencapai tahap keserasian 100%. Selain itu juga, pemain akan menghabiskan tiga hingga enam jam seterusnya bagi mengasah kemahiran mereka sendiri dalam latihan individu.

Kebanyakan pasukan-pasukan yang terkenal di dalam dunia DOTA 2 memiliki laman web mereka sendiri supaya perlawanan secara live mereka boleh ditonton oleh para peminat dari seluruh dunia. Dengan cara ini juga mereka mampu menambah dana kewangan mereka dari semasa ke semasa.

Uniknya kejohanan DOTA 2 ini ialah setiap perlawanan yang dianjurkan disertakan dengan pengulas profesional yang amat petah berkata-kata dalam mengulas perlawanan yang sedang berlangsung seperti kita sedang menonton perlawanan bola sepak.

Tugas pengulas adalah bagi membantu menggamatkan lagi keadaan di saat pertembungan sedang berlaku dengan strategi-strategi yang menarik dari kedua-dua belah pihak yang menyebabkan keterujaannya turut dirasai oleh peminat-peminat tegar DOTA 2.

Selain itu juga, tugas pengulas juga membantu pendatang baru bagi memahami apa yang sedang berlaku sewaktu perlawanan dan mengapa tindakan-tindakan tersebut diambil oleh setiap pasukan yang sedang bertarung.

Umumnya, format game DOTA 2 ini adalah dari pangkalan anda bersama dengan empat peserta yang lain dalam misi menghancurkan pengkalan Ancient pihak lawan.

Tetapi tidaklah mudah untuk menjayakan misi tersebut kerana sepanjang perlawanan akan keluar creeps pada setiap tiga laluan iaitu di bahagian atas, tengah dan bawah.

Hasil daripada pukulan terakhir ke atas creeps akan menghasilkan nilai emas kepada anda untuk membeli barang-barang yang diperlukan agar menjadi lebih kuat bagi menghadapi hero-hero dari pihak lawan.

Setiap kali anda membunuh pihak lawan mahupun creeps mereka, tahap anda akan dinaikkan dari satu tahap ke tahap yang lain sehinggalah mencapai tahap maksima iaitu tahap 25.

Setiap tahap akan membawa kepada perubahan yang ketara terhadap hero anda dari segi jumlah nyawa, kekebalan dan kekuatan mencederakan pihak musuh. Setiap pasukan akan cuba mempertahankan tiga menara setiap laluan mereka sebelum sampai ke pengkalan mereka. Itulah DOTA 2 secara ringkas.

DOTA 2 ini sangat menarik dan unik kerana permainan ini menjadi lebih efektif berdasarkan kepada bagaimana barang yang digunakan oleh hero anda, combo skills antara pemain dan cara mendapatkan emas dengan pukulan terakhir keatas creeps dengan tepat tanpa dibazirkan.

Kini permainan menjadi lebih menarik lagi apabila setiap 2 minit akan keluar runes emas di bahagian atas dan bawah menerusi sungai yang cetek di mana akan menambah emas anda dan menambah exp tahap anda.

Kejohanan Antarabangsa DOTA 2 2016 bakal berlangsung tidak lama lagi di Seattle untuk tahun kelima berturut-turut merangkap edisi yang keenam. Ini adalah tahun yang ketiga berturut-turut KeyArena menjadi venue rasmi kejohanan Antarabangsa ini.

Arena serbaguna di Seattle Center ini dengan berkapasiti lebih 17,000 orang. Nantikan aksi-aksi yang hebat dan memukau dari pasukan yang bakal bertanding dari setiap pelosok dunia.


Kejutan Budaya Di Korea, Gadis Ini Bangkit Kembali Untuk Masa Depan

Sewaktu saya dihantar belajar ke Korea awal tahun 2011, saya bersyukur sebab sampai-sampai di sana, saya diperkenalkan dengan Persatuan Pelajar di sana, ada kakak-kakak senior yang solehah tolong kami pelajar baharu dari A sampai Z.

Pada awalnya, saya ingatkan saya tidak mengalami sebarang culture shock, kawan-kawan ada sentiasa di sisi, senior sentiasa ada kalau perlukan pertolongan dan ada halaqah (usrah) setiap minggu juga untuk pelajar baru di sana.

Memang tak sempat nak culture shock pun, dikelilingi biah soleh di Korea, alhamdulillah. (Ada masa nanti, saya akan kongsikan mengenai kenapa di negara Kpop itulah bi’ah pelajar di Korea soleh & solehah).

Tapi, rupa-rupanya culture shock saya ialah lebih kepada BRANDING.

Mana taknya, first time pegang duit banyak-banyak dalam hidup. Dah lah baru umur 18 tahun, duit dalam bank (pada hal duit tajaan) banyak berkepuk.

Anggaran duit perbelanjaan masa itu, lebih kurang RM1800/bulan. Tapi compared to other countries, Korea paling rendah within the living cost. Kalau di Korea, RM1800 ini around 600 ringgit.

Maksudnya ialah saya gemarkan membeli barang di tempat-tempat dan barangan yang berjenama, berbanding kedai dan barangan biasa. Pada awalnya, saya tidak sedar langsung habit saya ini.

Tapi lama kelamaan saya perasan dan tidak dapat ubah sebab persekitaran pada masa itu memang gilakan branding. Maksud saya ialah persekitaran Korea tersebut.

Dari bawah sampai ke atas, barangan yang saya pakai mestilah ada brand. Dari sekecil-kecil brand baju, kasut, beg, dan sebagainya.

Baru second year, tapi dah pakai COACH memang tak kena la kan?

Tak masuk makanan lagi, saya selalu pilih kedai-kedai yang ada class dan disebabkan saya coffe-holic haruslah coffee shop yang ada brand di Korea,

Antaranya, Toms Toms, Cafe Bene, Gongcha, Hollys Cafe, dan Pascucci Cafe. Brand cafe ini kira macam ‘Setabak Coffee’ lebih kurang, and the fact is kat Korea, depa tak layan sangat Setabak, sebab Coffee mereka lagi best.

1. Kasut mestilah ikut trend sana, ada satu kasut New Balance yang sangat limited masa tu saya sanggup tunggu dan beli sebab nak ikut gaya dan trend sana.

Keluar kasut Onitsuka Tiger, terus beli tak fikir panjang. Kasut Vans berapa biji saya beli. And the list goes on.

2. Beg memang selalu update, tengok perempuan Korea pakai beg tu cantik, terus cari kat online shopping letak dalam cart. Beg sekolah, beg travel mesti ada jenama, North Face. Boleh kira berapa banyak semua duit dihabiskan.

Elaun masuk terus click click dan tadaa siap. Di Korea sendiri, online shopping memang sangat efisien, order harini esok petang terus sampai.

3. Pakaian mestilah berjenama, Uniqlo, H&M, Zara, Forever 21. Untuk pelajar tahun pertama pakaian sebegini dikira berjenamalah. Hujung bulan nak masuk elaun mesti tengok website online shopping siap sedia nak beli.

4. Gajet jangan cerita la, memang Apple maniac. Laptop Macbook, Handphone Iphone la. Ada iPad dulu masa tengah famous iPad. Ada iPod masa famous iPod.

5. Winter (spring, autumn) coat haruslah ikut musim. Musim spring, autumn, winter memang masa saya shopping habis-habis. Suka dengan fesyen sana.

Masalahnya, 5 tahun musim berubah, 5 kalilah bertukar jaket/pakaian. End up, nak balik back for good sedekahkan semua kepada junior.

Gaya hidup di Korea memang mempengaruhi saya banyak dari segi branding. Nasib baiknya ialah tak terpengaruh dengan ke”obses”an mereka dalam plastic surgery.

Hidup dikelilingi budak-budak Korea yang hari-hari update branding item sampaikan saya terpengaruh sekali.

Tapi dalam masa berboros tersebut, memang tak pernah kesuntukan duit, sebab saya buat part timer sebagai tour guide juga. Jangan risau, pelajaran memang saya jaga, pointer memang jaga dan tak pernah dapat GPA teruk. Alhamdulillah.

Ditambah pendapatan jadi tour guide ini, lagilah over. Dapat duit terus fikir nak beli apa untuk ditunjuk kepada kawan-kawan Korea.

Kalau dikira memang mampu pun sebenarnya, tak kacau duit elaun pun. Kenapa nak risau kan? Dah kerja penat-penat mestilah nak reward diri sendiri dengan barangan best-best, tapi kalau dah lebih kepada kehendak bukan keperluan, kena fikir balik.

Ada satu status di FB pakar kewangan yang buatkan saya sangat-sangat sentap;

“Ramai orang panik bila dengar-dengar ekonomi Malaysia akan gawat tak lama lagi. Viral terus weih! Forward sana, forward sini.

Tapi ramai orang tak kisah pun dengan ekonomi sendiri yang dah memang gawat sejak bertahun-tahun dulu tu. Haha. Petanda ekonomi sendiri tengah gawat adalah takda duit simpanan dan bertambah-tambah hutang jahat.

Please take note,” catatan Harith Faisal.

Okay, berbalik kepada cerita, masa itu jangan haraplah nak fikir menyimpan. Satu sen pun tak pernah simpan. Hari-hari study di Cafe Bene, hari-hari beli kopi mahal. Padahal kopi 3 dalam 1 pun boleh je, sebab habit nak kena study tempat mahal, sanggup tu.

Perkara ini berlarutan sampailah saya masuk tahun ketiga universiti.

Tahun ke-3, saya diberi amanah oleh senior untuk pegang usrah adik-adik yang baru sampai ke Korea. Pada awalnya memang saya tolak atas banyak sebab, tapi lepas fikir masak-masak semua, saya terima juga walaupun berat.

Amanah untuk jadi seorang dai’e banyak perkara perlu dikorbankan.

Apabila dah pegang usrah, apabila dah baca bahan-bahan untuk dibentangkan, banyak perkara saya muhasabah. Tapi, masih boros dalam belanja.

Tuntutan sebagai dai’e yang menuntut pengorbanan wang dan masa masih belum menyedarkan saya mengenai pentingnya rancang kewangan sebaiknya.

Sampailah satu hari, dalam bulan Ramadhan 2014. Saya perasan duit dalam bank saya hanya ada 5,000 won (RM18) sahaja, pada hal saya masih ada 1 minggu plus di Korea sebelum pulang beraya di Malaysia.

Masa tu saya memang sangat-sangat malu untuk minta tolong kawan-kawan, saya mula sedar dan menyesal atas segala perlakuan boros saya.

Saya sangat-sangat malu sebab saya seorang dai’e kepada adik-adik, tapi saya sendiri boros berbelanja mengikut nafsu, mengikut gaya trending orang sekeliling.

Malam tu, saya menangis pertama kali menyesal. Untuk menceritakan kepada family jauh sekali, saya tidak akan sekali-kali menyusahkan mereka mengenai masalah kewangan.

Esoknya, saya dapat mesej dari seorang kakak A, dia berada jauh nun di Busan, dia tanyakan akaun bank saya. Bila saya tanyakan kenapa, dia diamkan sahaja. Saya turutkan sahaja mungkin dia ada nak minta tolong.

Malam selepas habis program iftar dengan adik-adik, saya tergerak hati nak check duit dalam bank saya, dan sangat-sangat terkejut bila tengok ada berpuluh-puluh ribu won (beratus-ratus ringgit) dan bila tengok nama, memang kakak tersebut yang masukkan ke dalam akaun.

Saya call kakak tersebut, dan dia cakap dia sekadar membayar zakat sebab saya masih pelajar.

Allah.. Saya menangis kesyukuran. Dan dari hari itulah, TURNING POINT kepada satu kehidupan saya yang baru. Bermula dari semester kedua tahun ketiga sehingga graduate sebagai pelajar di sana, saya belajar mengenai kehidupan berdisiplin terhadap wang.

Saya mula dari zero mengenai perancangan wang, kawan-kawan saya mungkin sudah lama menyimpan untuk tabung selepas grad, tapi saya baru bertatih.

Disebabkan saya ini otaknya agak berbisnes, saya mulakan bisnes jual tudung di Korea, saya mulakan pakej travel juga. Melalui dua bisnes sembunyi-sembunyi ini, saya plan dan atur kewangan saya.

Makan memang jaga, shopping branded items tiada lagi. Kalau dahulu duit dari hasil part-timer saya habiskan dengan beli beg branded, kasut branded, minum di coffe shop mahal, makan makanan mahal, selepas tragedi tersebut tidak lagi.

Habis kelas pagi, terus ke market cari fabrik untuk jual tudung. Ada masa lapang, balas mesej pelanggan bertanyakan pakej ke Korea. Ada waktu free lepas kelas pagi, sempat buat kerja ajar mengaji al-Quran anak pegawai Embassy.

Teringat pulak makan nasi segera beli 1 dozen untuk buat bekal, makan dengan serunding atau sardin. Nak jimat.

Dapat duit hasil bisnes, saya asingkan dan ikut currecny exchange semasa RM jatuh, saya tukar untuk dapatkan kadar RM yang banyak.

Saya buat simpanan di bank yang memang tak boleh swipe guna kad (주택청약종합), setiap bulan akan ditolak dari elaun. Alhamdulillah, duit ini saya namakan sebagai bekal duit BFG (back for good). Disiplinkan diri aliran perbelanjaan setiap minggu.

Disebabkan saya ini suka travel, saya aim masa itu nak pergi Turki lepas habis belajar, jadi saya start simpan duit sikit-sikit. 1 tahun setengah dapat cover semua, hasil duit 3 kerja tersebut.

Banyak penat jerih saya lalui pada masa tersebut, saki baki setahun lebih untuk saya tebus balik perbelanjaan yang saya boroskan dulu.

Masa tersebut memang masa paling sibuk dalam sejarah saya, sampai junior-junior boleh panggil “akak menteri besar”. Sibuk mengalahkan MB kata mereka (rindu adik-adik SKK)

Sebab kehidupan selepas grad sangat-sangat menakutkan dan menuntut wang yang banyak.

Alhamdulillah, saya rasa sangat-sangat bersyukur, saya disedarkan dari kelekaan dan kelalaian ketika saya masih bergelar seorang pelajar.

Saya tak dapat bayangkan sekiranya, sampai bekerja pun saya masih amalkan perbelanjaan boros, nak ikut trending setempat, biar papa asal bergaya huhu

Setahun setengah antara kesibukan bergelar student final year, dan kesibukan cari duit tabung untuk BFG (back for good), Allah banyak mudahkan rezeki saya.

Terus terang saya katakan, bajet semua travel saya ke Turki ialah dari simpanan saya sejak dari kisah turning point tersebut.

Dan saya tak malu untuk mengatakan bahawa, hasil jimat cermat, berkat pengurusan wang hanya setahun setengah saya mampu bawa pulang cash lebih dari lima belas ribu ringgit ke Malaysia.

Plus duit yang memang sedia ada dalam dollar, dan juga cash won. Subhanallah. Let say kalau saya mula dari awal, mungkin saya mampu kumpul 4 kali ganda daripada jumlah tersebut. (15*4= RM60000) Wah, boleh buat modal beli rumah terus!

Sejujurnya, kisah saya ini memang memberi kesan kepada saya sampai ke hari ini. Walaupun saya baru sahaja bekerja, dan bulan ini merupakan bulan pertama gaji penuh, saya sampai tak boleh tidur, memikirkan cara untuk saya urus atur kewangan semasa bekerja ni.

Hidup dengan gaji sebanyak ini di kota metropolitan hanyalah berstatus miskin di KL, kalau di KB dah boleh hidup mewah. Bayangkanlah sewa bilik sahaja dah cecah RM450. 1/3 lagi kecil dari bilik saya di kampung.

Saya godek-godek blog dan follow orang-orang bijak perancangan kewangan supaya kewangan saya juga mampu diurus elok, sekarang nak kongsi memang zero. Kena tunggu 3 bulan gaji dahulu baru boleh tengok macam mana jadinya.

Satu sahaja harapan saya, saya mahu contohi ayah dan mak saya, sangat bijak dalam pengurusan kewangan walau bergaji bukanlah berpuluh ribu, mampu sediakan kami 6 adik beradik harta dan tanah untuk masa depan kami. Sedangkan dia yang bekerja penat lelah, semuanya demi anak-anak dan generasi akan datang.

Adat kita, harta yang kita ada sekarang ini, hasil dari mak nenek kita dulu, simpan duit beli tanah untuk diwariskan. Terus sampai ke generasi ayah. Kita.?

Sebab tu, saya juga mahu menyediakan sesuatu untuk anak-anak dan generasi masa depan. Jadi, permulaannya mestilah dari saya sendiri.

Nasihat saya kepada adik-adik pelajar, belajarlah menyimpan dari zaman anda masih belajar, nescaya bila anda sudah masuk alam pekerjaan, anda tidak akan terpengaruh dengan kemewahan di sekeliling.

Menyimpan di sini, bukanlah bererti ikat perut (tak keluar ke mana-mana, tak makan sedap sebulan sekali, jadi kedekut). Bukan, tapi dalam konteks berjimat mengikut keperluan sahaja.

Terutama di oversea, dapat cuti memang nak jalan-jalan travel kan, alang-alang dok sana. Yup, saya faham, sebab hobi kita sama.

Saya dah travel semua pelusuk Korea sepanjang di sana, 1 kali semasa zaman buta kewangan, dan 1 kali selepas kembali ke pangkal jalan. SANGAT BANYAK BEZANYA.

Menabung, berjimat bukan sahaja amalan yang dititik beratkan dalam Islam, tetapi untuk kesenangan diri sendiri dan generasi kita seterusnya.

Sayalah bekas pelajar yang buta ilmu kewangan, juga bekas pelajar oversea yang BOROS!

Ini kisah saya, semoga menjadi ikhtibar buat semua rakan-rakan, adik-adik terutama di luar negara (saya tak tahu macam mana keadaanya pelajar di dalam negara, jadi saya khaskan untuk luar negara dahulu).

p/s: Untuk adik-adik di Korea, saya cabar anda simpan lagi banyak dari saya supaya anda balik boleh terus beli kereta second hand!


Wanita Ini Mengeluarkan Wang Dari ATM. Dia Langsung Tidak Menjangkakan Ini Yang Bakal Berlaku!

Seperti biasa kita ke mesin ATM untuk mengeluarkan wang tanpa menjangkakan sesuatu bakal berlaku melainkan tetiba ATM offline. Apa yang dilalui oleh sebilangan orang ini mencuit rasa hati kami.

Sungguh istimewa apabila sebuah syarikat gergasi menghargai kita sebagai pelanggannya. Itulah yang dilakukan oleh sebuah bank yang berpengkalan di Kanada dengan mewujudkan ATM luar biasa kepada lebih 30,000 pelanggan terpilih.

ATM yang dimaksudkan bukanlah Automated Teller Machine tetapi Automated Thanking Machine yang bakal mencipta special moments buat pelanggan-pelanggannya. Serius memang amazing!

Sesungguhnya entah mengapa saya pasti rasa terharu dan sebak apabila melihat reaksi kejutan seperti ini.

Sama-sama kita cipta suasana kebaikan ~ wonderful acts of kindness


Kejutan Moratorium, Berapa Lebihan Faedah Perlu Dibayar Dan Patutkah Kita Ambil?

Kenyataan terbaru Bank Negara dan Persatuan Bank Malaysia mengatakan yang hire purchase & fixed rate loan akan dikenakan interest sepanjang tempoh moratorium jika kita pilih untuk ambil moratorium tersebut.

Bermaksud yang terlibat adalah loan kereta dan juga personal loan. Hutang rumah tak ada apa-apa perubahan. Adakah akan ada perbezaan antara yang dahulu dengan sekarang?

Dalam kenyataan sebelum ini, moratorium untuk loan kereta dan personal loan tidak akan ada apa-apa bayaran tambahan. Cuma panjangkan tempoh bayaran pinjaman selama 6 bulan. Umpama dapat loan holiday selama 6 bulan.

Kini interest akan dikenakan untuk tempoh 6 bulan cuti bayar berkenaan. Jadi berapa jumlah extra yang kita kena bayar kalau ambil moratorium?

Boleh guna formula ini untuk kira lebihan interest yang perlu dibayar,

Extra Interest = (Jumlah bayaran bulanan x 6 bulan) x interest rate x (baki tempoh pinjaman dalam tahun + 0.5)

Bayaran bulanan = RM1,000
Interest rate = 3%
Baki tempoh pinjaman = 5 tahun

Extra interest = RM1,000 x 6 bulan x 3% x (5 + 0.5) = RM990

Lebihan interest sebanyak RM990 ini perlu dibayar sama ada;

1. Terus bayar lump sum instalment tertangguh 6 bulan itu sebaik sahaja habis tempoh moratorium 6 bulan (October 2020). Tidak perlu bayar lebih instalment seterusnya dan tempoh pinjaman masih sama.

2. Bayar jumlah instalment seperti biasa bermula October 2020, tapi tempoh bayaran akan dipanjangkan untuk tampung lebihan interest.

3. Bayar dengan jumlah installment yang lebih tinggi setiap bulan bermula October 2020, tetapi tempoh pinjaman akan kekal sama.

Boleh rujuk dengan bank masing-masing untuk kaedah bayaran yang lebih tepat.

Sebelum ini memang “no brainer” punya pilihan untuk kita ambil moratorium untuk pinjaman kereta & pinjaman peribadi sebab tidak ada kena bayaran tambahan.

Memandangkan sekarang dah kena charge, adakah masih sesuai untuk kita ambil?

Kalau tanya saya personally, saya memang akan tetap ambil juga moratorium ini. Pun masih atas sebab yang sama seperti apa yang saya kongsikan sebelum ini.

1. Kita perlukan tunai sebanyak mungkin sepanjang tempoh krisis ini.

2. Ada syarikat besar yang tersenarai dalam Bursa pun sudah mula potong gaji pekerja sebanyak 4%. Keadaan ekonomi masih belum pulih sepenuhnya.

3. Lebihan tunai itu boleh kita guna untuk hapuskan hutang jahat seperti kad kredit.

4. Jumlah faedah lebihan yang dikenakan masih lagi munasabah. Kita hanya perlu bayar RM990 untuk dapat lebihan tunai RM6,000 selepas 6 bulan (guna contoh di atas).

5. RM6,000 itu saya boleh gandakan sebanyak paling kurang 10% sebulan di pasaran saham. Lepas 7 bulan dah boleh berkembang 100% menjadi RM12,000.

Terpulang kepada pilihan masing-masing untuk ambil atau tidak. Ada orang malas nak pening-pening, dia bayar sahaja macam biasa. Yang ada skill untuk melabur, memang dia akan ambil lebihan tunai tersebut.

Semoga pencerahan di atas mampu membantu anda membuat keputusan.

Berikut adalah update mengejut Bank Negara Malaysia (BNM) berkenaan penangguhan bayaran pinjaman selama 6 bulan yang dibuat lewat petang semalam. Baca lagi pada pautan di bawah.

Peminjam Sewa Beli Dan Pembiayaan Islam Berkadar Tetap Bakal Dikenakan Faedah Sepanjang Moratorium

Maybank Perkenal Platform Penghantaran Makanan Bantu Peniaga Terjejas PKP

Grab Bekerjasama Dengan Kerajaan Negeri Selangor Untuk Bangunkan Perkhidmatan E-Bazar Ramadan


5 Sikap Yang Kita Sangka Remeh, Ibu Ayah Sila Malu Di Hadapan Anak-Anak

Anak-anak cenderung untuk menceritakan ‘keaiban’ yang dilihat di rumah kepada cikgu dan kawan-kawan di sekolah. Saya nak kongsikan beberapa kisah yang dianggap remeh oleh orang dewasa tetapi dianggap besar bagi kanak-kanak.

Ini adalah hasil pemerhatian dari pengalaman sendiri selama 12 tahun mengajar di sekolah rendah dan dari kawan-kawan guru.

1. Pernah beberapa tahun lepas,seorang kawan, mengajar tentang Adab Islamiyah di dalam kelas darjah 3 di sebuah sekolah kebangsaan di Pulau Pinang. Tiba-tiba ada seorang murid perempuan bangun bertanya.

“Ustazah, bolehkah kita memukul orang lain?”

Mesti lah guru menjawab , “Tidak boleh”.

“Islam kan melarang kita menyakiti orang lain. Islam menggalakkan kita menyayangi orang lain terutamanya saudara mara kita.”

Tambah guru lagi sambil tersenyum pada anak muridnya.

“Kalau begitu, kenapa ayah saya selalu pukul ibu saya dengan kayu?” Anak tersebut memberikan soalan maut!

Setelah diselidik pada waktu rehat, barulah diketahui bahawa anak tersebut sentiasa dimarahi ayahnya. Ibunya pula dipukul dan dimaki. Dan penderitaan ini bermula sejak anak tersebut tadika lagi.

Kata pakar, ‘kecurangan’ atau aib yang kita lakukan di hadapan anak-anak, akan membentuk memori yang kuat dalam minda anak-anak kita.

2. Saya sendiri pernah diberitahu oleh seorang murid lelaki yang beliau melihat ‘episod pertarungan atas katil ibubapanya’ pada waktu malam!

Kata beliau ibu dan bapanya tidak perasan dia tersedar dari tidur. Beliau mengaku begitu setelah ditangkap menunjukkan isyarat lucah dengan tangan kepada kawan perempuan.

Ia sangat menakutkan. Cuba kita bayangkan bagaimana pertumbuhan minda anak-anak yang diserang dengan gambaran buruk dalam hidup mereka?

Mereka sentiasa menanti-nanti waktu untuk memberontak atau menirunya! Bahaya! Sangat bahaya.

‘Kecurangan’ ibu bapa, tidak terhad kepada perlakuan buruk sahaja. Kadang-kadang kita kurang malu di hadapan anak-anak.

3. Pernah diceritakan oleh seorang penceramah pembangunan diri dan keluarga. Dalam sebuah ceramahnya kepada ibubapa pelajar sebuah sekolah di Daerah Alor Setar, beliau memberikan teguran santai.

“Ibu bapa sekalian mesti jaga aurat di hadapan anak-anak terutamanya anak-anak remaja. Janganlah kita nak mandi, kita londeh semua, berjalan dari depan sehingga ke tandas. Pening anak-anak kita yang tengok nanti!”

Penceramah ketawa. Begitu juga dengan audien. Semua ketawa dengan peringatan berunsur humor tersebut. Namun, dalam hiruk-pikuk suara para pendengar, ada seorang ibu yang ketawa dengan sangat kuat sehingga memaksa penceramah bertanya.

“Wah puan, kuatnya ketawa! Awat ni? Mesti ada cerita.”

Dengan pantas dan tanpa segan silu, puan tersebut terus bangun dan berkata dengan suara yang lantang.

“Ustaz, saya ketawa sebab contoh yang ustaz berikan tu memang tepat! Suami saya memang buat begitu. Londeh semua tinggal seluar dalam je, lepas tu jalan melenggang kangkung ke tandas. Anak-anak lelaki perempuan semua tengok. Hahaha!” Ya Tuhan.

Penceramah terdiam. Ketawa pun tidak. Marah pun tidak. Tidak tahu mahu berikan reaksi apa. Malu sebenarnya.

Walaubagaimanapun, kita tidak katakan semua ibu bapa begitu. Ada juga ibu bapa yang menyembunyikan aib mereka namun begitu secara tidak sengaja tersilap mendedahkannya.

4. Ketika suami saya mengajar sebuah tadika di Permatang Pauh. Ada seorang anak murid lelaki duduk bertenggek di sebelahnya bermain dengan bulu-bulu roma di tangan ustaznya yang panjang. Suami saya ada darah Benggali dan Melayu.

“Kenapa asyik main bulu tangan ustaz ni?” usik suami.

“Seronok main. Bulu tangan ustaz panjang!”

Murid tersebut menyambung:
“Tapi, kalau ustaz nak tahu. Ummi saya lebih hebat, Ummi saya ada bulu panjang juga di ketiaknya!”

Terlopong suami saya dengan cerita sadis anak tersebut.

Kenapa kita mendedahkan aib kita sendiri?

Secara asasnya, otak kita ada satu daerah yang bernama ‘pregenual anterior cingulate cortex’. Ia berada jauh di dalam otak iaitu sebelah kanan depan. Ia berfungsi untuk mengawal rasa malu di dalam diri kita.

Apabila daerah tersebut semakin mengecil disebabkan mental tidak sihat, stress dan ujub, maka ia akan menurunkan rasa malu di dalam diri kita.

Sehingga kadang-kadang kita menjadi orang yang tidak tahu malu langsung lagaknya!

Na’uzubillah. Akhirnya, saya menyeru kepada ibubapa sekalian, berhati-hatilah dengan tindakan kita.

Cuba renung wajah anak-anak kita sewaktu mereka tidur dan tanya diri kita sendiri, “Apa yang anak aku dah ceritakan tentang aku dan ayahnya di sekolah?”

Ustazah Wa’aza
12 tahun mengajar dengan comel


Kejutkan Pemandu Dengan Saman ‘Parking’, Taktik Licik Rumah Penginapan Ini Tarik Perhatian Netizen

Dalam dunia serba moden, pengiklanan secara tradisional ataupun menggunakan kertas dan risalah dilihat agak susah untuk menarik perhatian orang ramai.

Bagaimanapun, lain pula yang berlaku di Seremban apabila sebuah syarikat penginapan atau resort berjaya menggunakan taktik baru untuk menarik pelanggan mereka dengan menggunakan kaedah yang mungkin dianggap lapuk oleh sesetengah generasi media sosial masa kini.

Melalui satu perkongsian yang dibuat pengguna Twitter, beliau berkongsi bagaimana syarikat itu mencetak risalah mereka menyamai dengan saman tempat letak kereta yang selalu dikeluarkan majlis-majlis perbandaran di negara kita.

“Selamat pagi kepada semua kecuali mereka yang membuat risalah kelihatan seperti saman tempat letak kereta adalah benda yang baik,” kongsinya di Twitter.

Risalah promosi itu memang dapat dilihat menyamai saman sebenar dikeluarkan oleh majlis perbandaran yang pada kebiasaannya diletakkan di antara ‘wiper’ dan cermin hadapan kereta.

Walaupun tindakan itu dilihat sedikit keterlaluan dan boleh mengakibatkan kejutan kepada pemilik dan pemandu kenderaan, namun ada juga netizen yang berpendapat ia adalah satu taktik yang bagus.

“Secara teknikalnya ia adalah idea yang bagus memandangkan anda memberi pemasaran percuma kepada mereka,” balas seorang netizen.

Manakala ada juga netizen yang memuji tindakan itu kerana ia membuatkan kita akan membaca promosi yang ditawarkan syarikat tersebut dan tidak terus membuangnya.

“Ia membuatkan anda membaca risalah tersebut. Jika ia direka bentuk dengan cara lain sudah pasti anda akan membuangnya tanpa membaca maklumat yang ditawarkan. Kan? ,” soal seorang lagi netizen di kiriman itu.

Bagaimana pula pendapat anda mengenai taktik ‘licik’ pihak resort ini? Adakah ia sesuatu yang ‘genius’ atau sebenarnya boleh menimbulkan panik dalam kalangan pemandu dan juga pemilik kereta sekiranya mereka melihat risalah ini di cermin kereta mereka?

Tahukah anda Kementerian Pengangkutan sebelum ini bercadang untuk menetapkan kadar insuran yang rendah sekiranya anda tidak menerima saman. Klik pautan di bawah untuk mengetahui dengan lebih lanjut.

Pemandu Yang Tidak Menerima Saman Bakal Membayar Insuran Yang Rendah

Anda Bakal Disaman RM300 Jika Penumpang Tempat Duduk Belakang Tidak Pakai ‘Seat Belt’


Kejutkan Peminat Cilik Di Hospital, Tindakan Naim Daniel Buat Netizen Sebak

Siapa saja tidak kenal dengan artis meningkat naik tanah air Naim Daniel yang baru sahaja memenangi Anugerah Juara Lagu ke 34 dengan lagu hitsnya, Sumpah baru-baru ini.

Walaupun terpalit dengan beberapa isu yang kurang enak didengari seperti lagunya yang teruk dikecam dan ada pihak yang tampil menuntut hak cipta bersama untuk lagu Sumpah, Naim kekal tenang sebagai salah seorang penyanyi paling popular negara sekarang ini.

Terbaru, dalam satu kiriman di laman Instagram miliknya dia memuat naik satu video yang memaparkan dia melawat salah seorang peminatnya di hospital yang dikatakan menghidap kanser.

Nur Aimy Adriana, 11 tahun. Pejuang kanser tulang. Tahap 4. Seorang peminat cilik saya yang meminati lagu Sumpah. Aimy tak sempat untuk menyaksikan AJL 34 yang lalu oleh kerana sedang menjalani rawatan. Kita bawakan AJL 34 kepada Aimy sendiri. Abang sayang Aimy. Moga Allah peluk Aimy dan keluarga senantiasa. Doakan Aimy ya semua. @nuraimyx_ ❤

A post shared by  Naim Daniel (@naimdanielx) on Feb 21, 2020 at 4:07am PST

Persis bintang Hollywood dan pemain bola sepak terkenal yang melawat peminat-peminat cilik mereka di hospital, Naim juga sempat mendendangkan lagu kegemaran adik Nur Aimy Adriana dalam lawatan tersebut.

Lebih mengharukan, Naim juga kedengaran sempat mengubah sedikit liriknya untuk memasukkan nama Aina ke dalam lagu tersebut di hujung video tersebut.

Tindakan Naim yang hadir untuk memberi sokongan kepada adik tersebut yang kini sedang bertarung dengan penyakit kanser itu turut mendapat perhatian netizen yang juga bukan peminatnya sebelum ini.

Malah,rata-rata peminat yang menonton video tersebut turut terharu dengan sokongan yang ditunjukkan Naim kepada adik Nur Aimy. Walaupun hanya menonton persembahan tersebut melalui skrin telefon, namun mereka dapat merasai keihklasan ‘gesture’ Naim terhadap adik itu.

Peminat-peminat yang meninggalkan komen di kiriman tersebut juga tidak lupa mendoakan agar adik Nur Aimy dikurniakan kesembuhan dan turut meninggalkan pesanan-pesanan positif buatnya supaya tabah menghadapi dugaan.

Sudah pasti ‘gesture’ yang ditunjukkan Naim untuk melawat adik ini akan menguatkan lagi semangat adik ini untuk bertarung dengan penyakit kanser yang dihidapinya sekarang.

Apatah lagi, dia bukan saja dapat mendengar Naim mendendangkan lagu Sumpah secara ‘live’ selepas tidak menghadiri AJL baru-baru ini kerana sedang menjalani rawatan ketika itu, tetapi dia kini juga mempunyai ramai rakyat Malaysia yang akan bersamanya dalam perjalanan ini dan sentiasa mendoakan kesejahteraannya.

Apa-apa pun good job! Naim Daniel. Mungkin artis-artis kita yang lain juga boleh mencontohi sikap Naim selepas ini dalam ‘menghiburkan’ peminat-peminat yang kurang bernasib baik walaupun sibuk dengan tugasan lain.

Lihat perkongsian kami sebelum ini mengenai Naim Daniel yang kekal tenang dalam pelbagai situasi yang melanda dirinya selepas memenangi Anugerah Juara Lagu ke 34 baru-baru ini. Klik pautan untuk membaca.

Lihat Naim Daniel Secara Matang Bercerita Kisah Sebenar Di Sebalik Sumpah

Diperlekeh Azwan Ali, Naim Daniel Tenang Jawab Cacian Dengan Penuh Matang


Kek Cendol Durian D24 Antara Menu Baharu Di IKEA Malaysia

Rakyat Malaysia pastinya menggemari durian dan cendol. Kini, IKEA Malaysia tampil dengan menu istimewa iaitu kek cendol durian D24 sempena Hari Raya Aidilfitri yang bakal tiba tidak lama lagi.

Untuk pengetahuan anda, kek istimewa tersebut akan mula dijual mulai hari ini sehingga 4 Jun 2019. Harga bagi sebiji kek cendol durian adalah RM102.90 sahaja.

Selain itu, IKEA turut hadir dengan dua lagi kek iaitu perisa ondeh-ondeh dan pulut hitam. Harga bagi kek ondeh-ondeh adalah RM74.90 dan bagi kek pult hitam berharga RM86.90 sahaja. Dapatkan segera kerana tawaran ini adalah terhad.


Kek Harijadi Yang Pelik. #9 Tak Sanggup Makan. #17 Paling Menginsafkan

Bila sebut kek hari jadi, pasti kita terbayang kek yang cantik dan berwarna warni. Selalunya jamuan kejutan akan dibuat untuk meraikan harijadi kawan-kawan dan keluarga.

Tapi kalau kejutan tu bukan saja pada jamuan, tapi juga pada kek harijadi bagaimana agaknya penerimaan si birthday boy / girl?

Ini antara kek hari jadi yang mungkin buat ada orang tak sanggup nak makan.

2. Kek ini sesuai untuk mereka yang suka berkebun

3. Hah! Tikus! Jika birthday girl tu penggeli tikus, silap gaya putus kawan

4. Yang ini sesuai untuk si perokok tegar. Boleh sampaikan isi hati nurani agar si dia segera berhenti merokok.

5. Hey! awak ingat kita ni Zombi Kampung Pisang ke nak suruh makan otak?

7. Keliru. Ini mak we baru ke? Atau makanan baru?

10. Ini betul-betul makan kasut namanya. Haha.

12. Untuk yang suka menjahit. Wah! Memang sayang nak makan ni. Siap ada jenama Singer lagi

13. Yark…! Kek macam ni pun ada? Ke tong sampah la jawabnya.

15. Ini namanya kek eksotik. Sila jauhkan dari kanak-kanak.

17. Insaf. Usia makin bertambah. Terima kasih atas peringatan. Sob…sob..


Kek Lapis Sarawak Muncul Dalam Rancangan Great British Bake Off

Kek lapis Sarawak merupakan pemanis mulut yang terkenal dalam masyarakat di Sarawak. Tidak hanya terkenal sebagai hidangan di Sarawak, tetapi ia juga terkenal dalam kalangan orang Semenanjung Malaysia. Terbaharu, kek lapis Sarawak muncul dalam rancangan pertandingan terkenal ‘Great British Bake Off’.

Untuk pengetahuan anda, rancangan pertandingan ‘Great British Bake Off’ ini telah diadakan sejak tahun 2010 lagi dan telah melahirkan beberapa bakers yang berkebolehan.

The luscious Sarawak style layered cakes of Festival Week. #GBBO pic.twitter.com/kMGvz7bXUE

— British Bake Off (@BritishBakeOff) October 8, 2019

Dalam episod terbaharu rancangan tersebut, ia mengetengahkan tema ‘Festival Week’ dan pastinya menguji peserta untuk menghasilkan hidangan yang unik diinspirasikan daripada pelbagai negara. Para peserta harus berjaya untuk mengagumkan para juri dengan kek lapis mereka.

Apa yang menarik perhatian apabila Paul Hollywood yang merupakan juri pertandingan tersebut cukup kagum dan mengatakan bahawa hidangan tersebut hidangan paling sukar dibuat dalam pertandingan itu. Mana tidaknya, hanya 4 jam diperuntukkan untuk mereka menyediakan hidangan itu.

Berikutan itu, rata-rata rakyat Malaysia berasa bangga kerana para peserta berjaya untuk menghasilkan kek tradisional Sarawak ini.

Yes, it's Sarawak's 'kek lapis' aka layered cakes being showcased at the Great British Bake Off. #MoreSarawak #SarawakFood #VM2020 #GBBO https://t.co/cXJJaUjqC4

— Sarawak, More to Discover (@SarawakTravel) October 10, 2019

Could I just say how proud I am as a Malaysian that Sarawak's very own "Kek Lapis" was the showstopper challenge for #GBBO this week!?! https://t.co/4ixXyDLCFk

Ini merupakan satu promosi tidak langsung kepada negara kita Malaysia. Adakah anda juga berasa bangga apabila kuih lapis Sarawak muncul dalam rancangan tersebut?

Tahukah anda bahawa buah rambutan pernah muncul dalam drama bersiri Netflix? Klik pautan di bawah untuk ketahui lebih lanjut.

Drama Bersiri Netflix ‘Another Life’ Pilih Rambutan Sebagai Buah Dari Angkasa Lepas

Drama Bersiri Netflix The Spy Gunakan Duit Syiling Lama Malaysia Curi Perhatian Netizen


Anda Boleh Hias Kek Seperti Kek Hari Jadi Neelofa Berharga RM6,000 Dengan Bahan Ini

Semasa sambutan hari jadi Neelofa ke-27 baru-baru ini di JW Marriot Kuala Lumpur, masyarakat digemparkan dengan harga kek hari jadi bernilai RM6,000.

Never knew that cutting a birthday cake would be this sad!? Thank you again @butterflykek for the swarovski cake

A video posted by Noor Neelofa Mohd Noor (@neelofa) on Feb 10, 2016 at 8:36pm PST

Kek bertatahkan lebih 5,000 biji kristal swarovski di atas kek butter berperisa salted caramel cream itu dibuat oleh Putri Samihah Mohsin. Harganya diketahui orang ramai selepas melihat hashtag Neelofa di salah satu gambar yang dimuatnaik di Instagram – #kenyangtigaharimakankekenamribu

Rentetan itu, ramai yang mahu tahu adakah kristal-kristal itu boleh dimakan atau tidak. Jika tidak boleh dimakan, bagaimana cara ia dimakan oleh Neelofa dan kawan-kawannya itu. Persoalan-persoalan itu dijawab oleh Putri di akaun Instagramnya.

Hello my loves, This is probably one of the most tedious and labour intensive cake I've ever done in my life but so worth it if it makes someone's day special. The lowdown / downlow Accumulated hours spent? 24-26 hours from baking to ganaching to covering to decorating it Swarovski crystals There are about 5000 as i lost count after the 13th hour Meticulosity placed using a tweezer Crystals are not edible Kalau makan tak mati tapi senak perut la kot Cake flavour? 9" Butter cake with salted caramel cream and drizzle Lagu mana nak makan kek? Senang je, kopek fondant tuh, crystals ambik simpan basuh lepas tuh bubuh dekat baju raya 2016 Spread the love, Putri Troublebaker #butterflykek #butter #betterwithbutter #neelofa #neelofaturns27 #love #birthday #birthdaycake #foryou #instakl #igerskl #kl #photooftheday #pootd #instagram #malaysia #wildestdream2016 #swarovski #swarovskicrystals #hydrangeas

A photo posted by Putri Samihah Mohsin (@butterflykek) on Feb 12, 2016 at 8:31pm PST

Pemilik Instagram @butterflykek ini mendedahkan dia memerlukan masa selama 24 jam dari pembuatan kek 9 inci ini sehinggalah ke hiasan kek bagi memenuhi permintaan rakan Neelofa yang mahukan hiasan kristal dan bunga-bungaan di atasnya.

Lagu mana nak makan kek? Senang je, kopek fondant tuh, crystals ambik simpan basuh lepas tuh bubuh dekat baju raya 2016 Instagram @butterflykek

Dan lebih mengejutkan kristal-kristal itu tidak boleh dimakan. Wah! Ia benar-benar mewah dan memorable bagi mereka yang terlibat.

Sebenarnya edible crystals atau kristal yang boleh dimakan ada dijual di pasaran luar negara. Bukan itu sahaja, ada juga gam dan berlian yang boleh dimakan bagi tujuan hiasan kek. Harganya pun boleh tahan.

Saya tidak pasti pula dengan keberadaan benda-benda sebegitu di Malaysia ini. Jika anda tahu, mohon tulis di ruang komen di bawah ini.

Sesungguhnya penggunaan bahan-bahan ini akan meningkatkan lagi seri kek dan menyerlahkan kreativiti si pembuat kek. Ia kelihatan bersinar dan real, kristal, berlian dan seumpama dengannya telah diperbuat daripada isomalt iaitu pengganti gula semulajadi.

Isomalt menjadikan batu permata dan kristal gula boleh dimakan dan boleh didapati dalam pelbagai bentuk dan warna. Isomalt bersifat bebas gula dan rendah kalori berbanding gula biasa. Ia dibuat secara kimia dari sucralose.

Isomalt sesuai untuk pembuatan gula-gula kerana ia mewujudkan kelembapan dan itu menjadikan produk berasaskan isomalt lebih kalis kelembapan suhu persekitaran.

Pelbagai bentuk boleh dihasilkan dengan menggunakan bekas acuan yang pelbagai bentuk untuk mencipta mutiara, berlian atau kristal.

Jika bekas acuan itu tahan dengan suhu tinggi, anda boleh gunakannya untuk mendidihkan gula atau campuran isomalt untuk membuat gula keras.

Sungguh bling-bling dan menakjubkan apabila kek dihias dengan bahan-bahan yang seolah-olah realistik ini. Ia akan menarik perhatian orang yang melihatnya.


Kekal Anggun Di Usia 53 Tahun, Wanita Indonesia Ini Buat Ramai Terkeliru Dengan Usia Sebenar

Sekali pandang pasti ramai yang tidak akan menyangka usia wanita dari Indonesia ini sebenarnya sudah mencecah 53 tahun. Malah jika melihat gambar bersama anak lelakinya, silap-silap ada yang terkeliru sama ada itu ibunya atau teman wanitanya.

Walaupun agak sukar untuk dipercayai, tetapi itulah usia dan status sebenar wanita yang dikenali sebagai Puspa Dewi ini yang menjadi antara topik perbualan hangat di media sosial dan laporan-laporan media dek kerana wajahnya yang awet muda walaupun sudah berusia.

Sukar untuk mempercayai dakwaan yang berlegar di media sosial ini?

Tunggu sehingga anda melihat gambar beliau dan anak lelakinya yang dikongsikan di bawah (dan juga bersama cucunya). Telah berkahwin sejak 26 tahun lalu, suaminya kini difahamkan berusia 56 tahun manakala anaknya pula berusia sekitar 20-an.

Sabar. Lihat dulu gambar beliau ketika berusia 35 tahun dahulu bersama suaminya dan gambar terkini beliau bersama suaminya yang pasti mengubah fikiran anda.

Puspa dan suaminya menerusi perkongsian dibuat di portal Mothership Sg juga difahamkan mempunyai dua orang anak lelaki hasil daripada perkahwinan mereka dengan masing-masing kini berusia 23 dan 26 tahun.

Melihatkan kepada wajahnya yang tidak menggambarkan wanita berusia 50-an bukan sahaja boleh membuatkan kita keliru dengan usia sebenarnya tetapi akan turut tertanya-tanya apakah rahsia awet muda yang diamalkannya.

Jawapannya, mudah sahaja iaitu menjalani kehidupan yang sihat dan aktif melalui senaman Zumba dan juga menjaga pemakanan seharian seperti dilaporkan SAYS yang memetik CGTN.

Jadi kepada anda yang berkira-kira untuk kekal muda dan kelihatan menawan di usia 50-an, mungkin anda boleh mengamalkan apa yang telah dikongsikan beliau ini.

Dengan melakukan aktiviti senaman dan menjaga pemakanan ini, kita juga bukan saja berkemungkinan dapat mengekalkan kecantikan tetapi apa yang pastinya dapat menjadikan kesihatan kita lebih terjaga dan mengelakkan daripada mendapat sebarang penyakit yang mungkin datang di kemudian hari.

Baca juga perkongsian semasa daripada kami mengenai apa yang berlaku ketika ini di media sosial melalui pautan di bawah.

Kenali Bella Poarch, Wanita Paling Terkenal Di TikTok Yang Dituduh Pengikut Illuminati

Lebih ‘Makan Garam’, Nasihat Pak Utih Di TikTok Ini Raih Perhatian Bakal Suami

Netizen Tukar ‘Hashtag’ Sokong Pendakwah Kepada Gambar Dan Video Artis K-Pop


Kekal Anggun Selepas 25 Tahun, Sofia Jane Kongsi Gambar Jubli Perak Perkahwinan

Majlis perkahwinan adalah kenangan yang tidak dapat dilupakan buat setiap daripada kita. Detik manis yang dilalui itu pastinya akan dikenang sampai bila-bila.

Tetapi mungkin tidak ramai daripada kita yang terbuka untuk berkongsikan gambar-gambar perkahwinan yang telah lama berlalu dengan orang luar daripada keluarga terutamanya jika anda adalah seorang artis popular.

Bagaimanapun, pelakon terkenal ketika era 90-an, Sofia Jane dilihat berkongsikan kembali gambar majlis perkahwinannya yang berlangsung 25 tahun lalu melalui satu ciapan yang dibuat melalui akaun Twitternya pagi tadi.

“Jubli perak,” tulisnya ringkas sambil berkongsikan beberapa keping gambar majlis perkahwinan dan juga gambar terkini mereka.

Perkongsian tersebut yang sehingga artikel ini ditulis sudah pun mencatat lebih 3,000 retweet membuatkan netizen teruja terutama dengan hampir tiada perubahan ketara yang dilalui bekas pemenang anugerah Pelakon Filem Wanita Popular (ABPBH) 1993 dan juga Pelakon TV Wanita Popular (ABPBH) 1994.

Sofea Jane sebelum ini berkahwin dengan Datuk Meor Zain Azman pada 1995 dan dikurniakan tiga cahaya mata sepanjang perkahwinan mereka. Beliau sebelum ini berusia 23 tahun ketika membuat keputusan untuk mendirikan rumah tangga.

Melihat kembali gambar-gambar yang dikongsikan Sofia Jane itu, rata-rata netizen berpendapat pelakon popular itu tidak dimamah usia walaupun perkahwinannya sudah berusia 25 tahun.

Rata-rata netizen yang meninggalkan komen di kiriman tersebut memuji pelakon tersebut yang mampu mengekalkan kejelitaannya dan tidak kurang juga yang bertanya rahsia awet muda beliau.

You looked like you never aged a day! Barakallah to you both, happiest anniversary! 😍

— WTFira 🌐🇲🇾🌺 #RMCO (@ItsFiraVee) September 9, 2020

Happy Anniversary to you both❤. Gosh Sofia, it is as if you have NOT aged at all.

— Dona Ahmad (@twtupdona) September 9, 2020

Aged to perfection! Always and forever beautiful 🥰 Congratulations xx

Happy anniversary madam! But good Lord, cantiknya puan and remain the same throughout the years.

— veloci (@fazaraptor) September 9, 2020

Sofia Jane suatu ketika dahulu pernah popular dan mula dikenali ramai dengan penampilannya dalam filem Mira Edora.

Adakah anda sebahagian daripada generasi yang membersar dengan filem dan lakonan antara artis wanita popular suatu ketika dahulu ini?

Baca juga kisah di sebalik gadis berbaju penjara yang tular di media sosial baru-baru ini di pautan di bawah.

Cantik Tetapi Psiko, Kisah Di Sebalik Gadis Berbaju Penjara Yang Tular Di Media Sosial

Juliana Evans Diundi 100 Wanita Tercantik Dunia, Atasi Taylor Swift Dan Emma Stone

Menyingkap Kehidupan Serba Mewah Annabel Yoa, Anak Pengasas Huawei Yang Muda Dan Cantik


Kekal Dengan Sistem Sedia Ada, KPDNHEP Sahkan Penangguhan Program Subsidi Petrol

Kecoh sebelum ini apabila pihak kerajaan mengumumkan untuk menawarkan Program Subsidi Petrol (PSP) yang disasarkan untuk meringankan beban golongan B40 di Malaysia pada 7 Oktober lalu.

Melalui kenyataan terbaharu Menteri Perdagangan Dalam Negeri dan Hal Ehwal Pengguna (KPDNHEP), Datuk Seri Saifuddin Nasution, Program Subsidi Petrol bakal ditangguhkan sehingga diumumkan ke sebuah tarikh yang baharu.

PENGUMUMAN PENANGGUHAN PROGRAM SUBSIDI PETROL#KPDNHEP #PSP pic.twitter.com/dDqsHi4EVU

— mykpdnhep (@mykpdnhep) December 30, 2019

Difahamkan penangguhan ini dibuat bagi memberi penerangan dan kefahaman kepada rakyat mengenai program PSP ini. Selain itu, pihak kerajaan ini bakal meneruskan dengan sistem sedia tanpa meneruskan pelan kenaikan minyak 1 sen setiap minggu sehingga 1 April 2020 seperti yang diumumkan sebelum ini.

Kenyataan yang dibuat KPDNHEP ini sekaligus menimbulkan pelbagai tanda tanya buat netizen sekaligus menyoal pendirian kerajaan mengenai keputusan yang dibuat. Berikut merupakan reaksi netizen mengenai isu ini.

Kabinet punya decision skg mcm discuss plan nak lepak dalam whatsapp group je. Lps tu ramai2 cancel!!

— azah (@azahsharipuddin) December 30, 2019

Jangan nak umum apa apa pada rakyat kalau hal tu belum di muktamatkan. Dari situ nampak kelemahan kerajaan baru.

— Fhza 🌈 (@fahmi_za15) December 30, 2019

Pihak kerajaan juga sebelum ini pernah mengumumkan untuk menaikkan harga petrol sebanyak 1 sen seminggu sehingga April 2020 sebelum ditarik balik. Turut dikongsikan, apa yang perlu tahu mengenai perbezaan pemilihan RON pada minyak petrol.

Elak Harga Barang Naik, Petrol RON95 Akan Naik 1 Sen Setiap Minggu Bermula Tahun Depan

Tonton Penjelasan Penuh Lelaki Ini Mengenai Pemilihan RON Pada Minyak Petrol Kenderaan